Ola sagardotegiko XXII. Txotx irekiera Miguel Alzagaren eskutik – Irunero\nUrtarrilaren 19an XXII. Txotx irekieraren ekitaldiaz gozatu zuten Ola sagardotegira hurbildu zirenek. Sagardotegi irundarra denboraldiko sagardo berria dastatzeko irrikaz zeuden aurpegi ezagunez bete zen. Miguel Alzaga pilotari eta trinkete jokalariak izan zuen 2020. urteko txotxa irekitzeko ardura.\nOla sagardotegiko ateak txalapartaren erritmoarekin ireki ziren XXII. txot irekieraren ekitaldiari hasiera emateko. Iñaki Bengoetxea sagardotegiko nagusia eta Miguel Alzaga omenduak izan ziren sagardotegira sartzen lehenak. Haien atzetik sartutako senide, lagun eta ezagunekin jantokiko bazter guztiak minutu gutxitan bete ziren. Miguel Alzagak adierazi zuenez, “ohore bat da niretzat Ola sagardotegiko txotx irekiera egitea”.\n“Ohore bat da niretzat Ola sagardotegiko txotx irekiera egitea”\nMiguel Alzaga, txotx irekierako omendua\nUrtero legez, Joxe Mari Genbelzu ibili zen omenaldian zehar aurkezle lanetan. “Ardura baino, lagunartean hizketan ari naizela dirudi, etxean egongo banintz bezala”, azaldu du Joxe Mari Genbelzu aurkezleak. Bera eta bere ahotsa Ola sagardotegiko txotx irekierako beste bereizgarrietako bat dira musika eta bertsolariekin batera.\nAurkezpenak egin ostean, Anjel Mari Peñagarikano y Aitor Mendiluze bertsolariek frontoiaren mundua sagardotegi ingurura hurbildu zuten haien bertsoen bitartez. Bertsoen ostean, kupela ireki eta sagardoa estreinatzeko unea iritsi zen. Ohiturak agintzen duenez, Miguel Alzaga izan zen sagardoa dastatzen lehena eta, protokoloa errespetatu ostean, festa giroa jatokian nagusitu zen.\nFrontoia sagardotegitik hurbil\nTxotx irekieran egindako omenaldia Miguel Alzagaren bizitza eta kirol lorpenak errepasatzeko aitzakia izan ziren. Ezker paretan hasi zuen bere ibilbidea Ola sagardotegiko XXII. txotx irekierako omenduak. Hemezortzi urterekin, berriz, eskuko minak direla eta, pelota alde batera utzi eta, beranduago, trinketean zentratzeko erabakia hartu zuen Miguel Alzagak. 1982an Mexikon ospatu zen Munduko Pilota Txapelketan, trinkete modalitatean eskuz, buruz burukoan brontzea lortu zuen. Gainera, Ramuntxo Trinketeko sozio fundatzaileetako bat izan zen eta urtero Ola Pelota Txapelketako antolakuntzan parte hartzen du.\n“Oso berezia iruditzen zait aitak duela 21 urte bete zuen leku berean egotea”\nHortaz gain, Miguel Alzaga eta Ola sagardotegiaren arteko lotura aspalditik dator. Izan ere, bere aitak kupelak eraikitzen lan handia egin zuen eta, zehazki, duela 21 urte bere aita izan zen sagardotegi berean txotx irekira egiteko hautatua izan zena. Miguel Alzagak azaldu zuenez, “oso berezia iruditzen zait aitak duela 21 urte bete zuen leku berean egotea”.\nPrestaketa lanen artean azaleratzen diren urduritasunak\nIñaki Bengoetxea Ola sagardotegiko nagusiaren begiek txotx irekiera asko ikusi dituzte. Hala ere, sagardotegiko nagusiak azaldu duenez, txotx denboraldi berri bat zabaldu aurretik urduritasun puntua desagerraraztea ia ezinezkoa da, gorputza ernatu eta azken prestaketa lanak fintzeko esnatzen baitzaio.\nEsperientziarekin gauzak errazago egiten zaizkizu?\nGazteagoa zarenean gauzak errazago ikusten dituzu, baina, helduagoa zarenean aldiz, urduritasunek gehiago estutzen zaituzte. Izan ere, gauza gehiago ikusten dituzu eta kezka gehiago sortzen zaizkizu buruan, dena ondo ateratzeko gauza asko ukitu behar baitira.\nTxotxa ireki aurretik jendea sagardoa dastatzeko gogoz ibiltzen da?\nJende barraren inguruan biltzen da lehenengo. Ondoren, jendea ardien antzera ate ingurura hurbiltzen hasten da, ataka noiz irekiko zain. Jendeak sagardoa dastatzeko gogoak dituela ikusten dugu, besteak beste, txotx irekieraren egunean sargadotegia jende gainezka izaten delako beti eta, ondorioz, urtero beste asko bazkaltzeko lekurik gabe gelditzen direlako.\nDenboraldian luze egiten zaizue?\nAstelehenetan izan ezik, gainontzeko egun guztietan sagardotegia zabalik dugu iluntzetan eta larunbat zein igandeetako eguerdi eta gauetan. Beraz, maiatzeko azken egunera arte sagardoa dastatzeko denbora nahikoa dago oraindik.\nZergatik aukeratu duzue Miguel Alzaga aurtengo txotx irekiera egiteko?\nAurten 20 urte betetzen dira Olako Pelota Txapelketa lehen aldiz antolatu genuenetik. Azken finean, urtero Miguel Alzaga txapelketaren antolaketarekin zuzenki lotuta egon da, pelota zein trinkete munduan duen ibilbide zabalarekin. Gainera, duela 21 urte bere aitak Sagardotegiaren estreinaldian parte hartu zuen. Betidanik harreman ona izan dugu eta ohore bat da guretzat bera gurekin izatea.\nUrtero data berezi honen inguruan aurpegi ezagun asko ikusiko dituzu, ezta?\nBai, jende berdintxua elkartzen gara, nahiz eta gazteagoa den jendea batu zaigun. Jendea ondo zaintzen saiatzen gara hurrengo urtean ere gurekin egoteko gogoak izan ditzaten.\nParrila berria estreinatzeko probak egin dituzue?\nProba txiki bat egin dugu, baina, benetako proba txotx irekierarekin batera egingo dugu. Parrila berri honekin sukaldariarentzako berotasun gutxiago eman eta babestuago egotea nahi genuen. Kajoian brasa gora eta behera ibiltzen da eta haragia egur-ikatzarekin erretzen dugu.\nParrila berria sagardotegiko bisitarientzat ikuskizun bilakatu nahi izan duzue?\nBai, jendeak asktoan txuleta sukaldatzeko moduarengatik galdetzen zigun, batez ere, iparraldetik etorritako bezeroak eta atetik zelatan ibiltzen ziren. Jakin-min horri erantzuteko leiho bat egitea egokia iruditu zitzaigun mundu guztiak nola lan egiten dugun ikusteko aukera izan dezan eta berritasun hau erakutsi ahal izateko.\nPosted in ErreportajeakTagged irun, irunero, Ola, Sagardoa, Sagardotegia, Txotx, Txotx irekiera


genre_facet:"EIMAk onetsitako materialak" genre_facet:"Curriculumeko baliabideak" author_facet:"Elhuyar Hizkuntza Zerbitzuak" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Automatismo Elektrikoak, Pneumatikoak eta Hidraulikoak (Modulua)"\nGeneroa / Forma: EIMAk onetsitako materialak Generoa / Forma: Curriculumeko baliabideak Egilea: Elhuyar Hizkuntza Zerbitzuak Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Automatismo Elektrikoak, Pneumatikoak eta Hidraulikoak (Modulua)\nAutomatismo Elektrikoak, Pneumatikoak eta Hidraulikoak (Modulua) 1 Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazio-teknikak (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Instalazio domotikoen eta automatikoen konfigurazioa (Modulua) 1 Instalazioa eta mantenimendua (Lanbide Arloa) 1 Lanbide Heziketa 1 Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila 1 Sistema automatizatuak (Modulua) 1 Sistema elektroteknikoak eta automatizatuak (Heziketa zikloa). Goi maila 1 Sistema sekuentzial programagarriak (Modulua) Guztiak ikusi ... gutxiago ...


Pedro González de Castejón - Wikipedia, entziklopedia askea.\nPedro González de Castejón Salazar (Tutera, 1719ko uztailaren 24a - Madril, 1783ko martxoaren 19a) Nafarroako itsas gizona Espainiako Itsas Armadan teniente-jeneralaren gradua lortu zuen.\nTutera, 1719ko uztailaren 24a\nMadril, 1783ko martxoaren 19a (63 urte)\nAljerreko inbasioa (1775)\nAljeriaren aurkako operazioen mapa.\nTuterako Santa Maria Madalena elizan bataiatu zuten. Oso gazte itsas bizitzarako hasi zen prestatzen. 1737an itsas guardia zen. Bi urte geroago Ingalaterrarekin gerra piztu zen eta 1740an Clavijo kondearen eskuadrako América itsasontziaren ofiziala izendatu zuten. Urte bukatu baino lehen itsasontziaren alfereza izendatu zuten. 1741an Hércules itsasontzira pasa zen, ontzidi berean. Ondoren Juan José Navarroren eskuadrara pasa zen. Frantziako Proventzan dagoen Sicié lurmuturraren guduan hartu zuen parte. Ontzidiarekin Cartagenara joan zen eta han itsasontzi desberdinetan aritu zen. Handik Ferrolera bidali zuten. Handik Amerikako Espainiako kolonietara joan zen. Urte batzuk geroago Cádizen aurkituko dugu; hiri horretan 1749an itsasontziaren tenientea izendatu zuten eta, urte bat beranduago, armadaren nagusi jenerala. Sorpresa itsasontziarekin hiru urtetan Ameriketara itzuli zen. 1753an Cádizera itzuli zen.\n1760 kapitaina izendatu zuten, Asia itsasontziaren agindua jasoz, Gutierre de Hevia ontzidian. Eskuadra Amerikara joan zen eta 1762an Habanan zegoen, justu britainiarrek Habana eraso eta konkistatu zutenean. Nagusiek aginduta, Pedro Gonzálezek haren itsasontzia urperatu behar izan zuen britainiarren maniobrak oztopatzeko.\n1762an Penintsulara itzuli zen. Orduan, Velasco itsasontziaren agindua eman zioten eta Mediterraneoan korso agiriarekin zen bost urtez. 1767an batailoien inspektore ordea izendatu zuten. Denbora labur batez Guarnizoko Astilleroren agindua eman zioten. 1772ko uztailaren 18an eskuadra-burua izendatu zuten eta 1774an Armadaren Teniente Jenerala.\n1775ean Aljerren aurkako espedizioan hartu zuen parte, eskuadra agintzen. Espedizioa amaitu gabe gortean zegoen Julián de Arriaga bailea hil zen eta González hura ordezkatzeko izendatu zuten. González Itsas Armadaren Estatu Idazkaria izendatu zuten.\nPostu berrian izan zituen lorpen artean hauek aipatzen dira: Itsas Armadaren egoera hobetu zuen, itsas guardien bi eskola berriak ireki zituen, bat Cartagenan eta bestea Ferrolen, Armada handitu zuen. Portugaldarrekin arazoak izan zirenean eskuadra boteretsu antolatu zuen eta Santa Catalina uhartea eta Sacramento kolonia konkistatu zituen. Sacramenton espainiarrek eskuadra britainiar bat harrapatu zuten. Gatazkak bost urtez iraun zuen.\nMilitar tuterarra Madrilen hil zen, 1783ko martxoaren 19an.


Lehenik, zorionak plaza berritzeagatik. Ttipi-Ttapan ikusi dut proposamena eta iduritzen zait kioskoak ez duela betetzen irisgarritasunaren Ley Foral 5/2010, Foru Legea, apirilaren 6koa. Ez dut arranparik ikusten. Nola igoko dira elbarrituak? Eta musika taldeen ekipo pisutsuak? Uste dut orain dela unea honako oker hau zuzentzeko. Nik ere guztiontzat hoberena desiatuz agurtzen zaitut. (Pregunta en idioma de origen) - Baztango Udala / Ayuntamiento de Baztan\nComentarios desactivados en Lehenik, zorionak plaza berritzeagatik. Ttipi-Ttapan ikusi dut proposamena eta iduritzen zait kioskoak ez duela betetzen irisgarritasunaren Ley Foral 5/2010, Foru Legea, apirilaren 6koa. Ez dut arranparik ikusten. Nola igoko dira elbarrituak? Eta musika taldeen ekipo pisutsuak? Uste dut orain dela unea honako oker hau zuzentzeko. Nik ere guztiontzat hoberena desiatuz agurtzen zaitut. (Pregunta en idioma de origen)\n← (Euskara) Mesedez galdeketa hau bete ezazu, Baztango euskalkiari buruzkoa izango da. Galdeketan ez dago konpromexuan jartzen duen galderarik. Eskerrikasko. 1) Nola ikusten duzu Baztango euskalkiaren egoera? 2) Zer iritzi duzu euskera batuari buruz? 3) Nola ikusten duzu Baztango iragana? Galadeketa labur hau egitea eskertuko nizuke.\nPLAN PARTICIPACION CIUDADANA EN ELIZONDO. POLIGONO 67 PARCELA 12 →\nZer Jan, halako Baztan – Junio


Alokairua merkatzeko trikimailuak | Consumer\nNahi den etxebizitzaren errentamenduaren prezioa arintzeko funtsezko ezaugarriak dira pazientzia, negoziatzeko gaitasuna eta zorroztasun apur bat\nAlokairuan bizitzea merkeagoa da etxea erostea baino, baina etxebizitza alokatzeko prezioak ere ez dira oparitzen. Espainiako hiriburu nagusietan 700, 800 edo 1.000 euroko hileko kuota ordaintzea, 80 metro karratuko etxebizitza baten truke, errealitate bat da. Baina, lerro hauetan azaltzen den bezala, pazientzia, negoziatzeko gaitasuna eta perspicazia agertzen badira, nahi den etxebizitzaren errentaren zenbatekoa arindu daiteke. Estrategia hori gauzatzeko, presarik gabe egin beharko da, jabearen beharrekin jolastuz alokatzeko eta nolabaiteko trebezia psikologikoarekin antzemateko. Hala, higiezinen web guneetan, azken hilabeteetan kostua gehien jaitsi duten etxebizitzak arakatu daitezke, horiek azkar errentan emateko nahia eta negoziaziorako joera adierazten baitute.\nZer estrategia erabili alokairua jaisteko\nIrudia: joann economlon\nEpe luzeko maizterra izango dela eta ordaintzaile ona dela uste izatea komeni da\nEtxebizitza alokairuan hartu nahi dutenek, prezio onean, trikimailu txikiak dituzte beren helburua lortzeko: hileroko diru-sarrerak hobetu eta likidezia handiagoa izatea beste gastuei aurre egiteko (elikadura, etxeko fakturak, jantziak, apetatxo txikiak, etab.). ). Pertseberantzia eta trebetasun apur bat behar da beste alderdiarekin akordio batera iristeko negoziazio eraginkor eta eraginkorra egiteko.\nGomendio hauek aplikatzen badira, bidea modu sentikorrean egingo da. Eta merezi du gauzatzea; izan ere, 50, 100 edo 200 euroko kostua jaitsi daiteke, higiezinaren ezaugarrien arabera.\nMaizter iraunkorra izango dela azpimarratu du: kasu horietan, alokairuan beherapena lor daiteke, etxeko jabeek maizter egonkor bat nahiago baitute noizean behin, nahiz eta etxebizitzaren zenbatekoa hobaritik ordaindu.\nEragiketa azkar ez sinatu: etxebizitza asko gustatu arren, eta proposatzen duten eskaintzara arte, ez da azkar onartu behar. Horri esaten badiogu pisu gehiago pentsatu eta begiratuko dela, etxetxoak jaitsi egin beharko du, alokatu ahal izateko, batez ere eskaintza gehiegirik ez badu.\nErrentatzailearen beharrarekin jolastea: bere higiezinari irteera eman beharko dio gastuei aurre egiteko, aurrezkiak sustatzeko edo etxe bat geldirik ez izateko, bere mantentzeak dakartzan gastuekin. Aldagai horiekin alokairuaren tarifa murrizteko negoziazioak jar daitezke.\nBilatu prezio beheratuak dituzten etxebizitzak: alokairuko webgune askotan deskontuak dituzten etxebizitzak ikusten dira, erregulartasun apur batekin ere. Negoziazioak bideratzeko eta jabeek eskaintza berriak egiteko pista izan daitezke.\nOrdaintzaile ona dela azpimarratzea: bertute hori transmititzen bada, baliteke beste aldeari zenbatekoa jaisteko aukera irekitzea. Izan ere, jabeek gehien estimatzen duten desioetako bat da ordainketak egiteko epeak zehatz-mehatz betetzen dituzten maizterrak erakartzea, atzerapenik eta ez-ordainketarik gabe.\nEgiaztagiriak aurkeztea: funtzionarioa edo ikaslea den langilea bada, ez da zertan zalantzan jarri egoera hori. Probabilitatez, asko lagunduko du negoziazioa arrakastaz amaitzen.\nJabearen beharrak aztertzea\nEtxeko jabearekiko negoziazioak portu onera eraman nahi izanez gero, bere beharrak antzematea beste aukerarik ez dago: lehenbailehen alokatu behar badu edo eragiketa egiteko presarik ez badu; edo arazo ekonomikoengatik edo likidezia handia duelako, edo duela gutxi etxebizitza beste pertsona batzuei alokatzeko erosi badu; edo, are gehiago, herentzia baten emaitza bada. Aldagai horietako bakoitzaren arabera, hobekuntza bat edo bestea lortu ahal izango da.\nGainera, garrantzitsua da higiezina kokatuta dagoen eremuko eskaintzari eta eskaerari buruzko informazioa izatea, oso tresna erabilgarria baita prezioa negoziatzeko.\nalokairu inquilino-eu negociar-eu precio-eu


LABek Bizkaiko metaleko hitzarmen duin baten defentsa egin du Durangon | LAB SINDIKATUA\nIndustria Metalgintza LABek Bizkaiko metaleko hitzarmen duin baten defentsa egin du Durangon\nLABek Bizkaiko metaleko hitzarmen duin baten defentsa egin du Durangon\nLAB sindikatuak Durangoko kaleak zeharkatu dituen manifestazioa egin gaur Bizkaiko Metalgintzako hitzarmen duin baten defentsan eta haren alde borrokatzeak duen garrantzia aldarrikatuz.\nLABeko DURANGALDEKO INDUSTRIA FEDERAZIOAREN IRAKURKETA\nHilabeetan bilerak burutu ostean, FVEM, Bizkaiko patronalak herrialdeko lan hitzarmena sinatzeko borondaterik ez duela agerian gelditu da, oso bestelakoa da bere jarrera, metaleko sektorea desarautu nahi du, enpreseei lan erreforma aplikatzeko bidea erraztu nahi die, lan eskubideak murriztu eta lan malguntasuna erraztuko duen lan hitzarmena nahi, lan malgutasunak enplegua suntistu eta lan, gizarte eta familia kontziliaketa ezinezko suertatzen delarik. Patronalak txantai hutsa egiten du, “konbenioa nahi baduzu, nire proposamenari baiezkoa eman behar diozu, lan erreforma sinatu behar duzu”. Argi ta Garbi esan beharra dago: EZ DA NEGOZIKETARIK METALEKO MAHAIEAN. Eta LABek ez dio men egingo txantai horri.\nMetaleko patronalaren inposaketa jarrera hau ezin uler daiteke ELA, CCOO eta UGT sindikatuei jarrerari so egin gabe, beste aldera begiratzen dutela, herrialdeko hitzarmen baten alde borrokatu beharrean. Beste sektore batzuetan sindikatu ezberdinen arteko mobilizazioen bitartez posible denean herrialdeko hitzarmenak sinatzea, lan erreformari atea ixten dioten klausulekin, zergatik ez da metalean posible?\nEz da kasualitate hutsa metaleko konbenioa egoera honetan egotea. Gurea bezelako herri industrial batean, Durangaldea bezelako eskualde batean, non metalgintzaren sektorea ekonomiaren eta enpleguaren motorra den honetan, sektore honen lan baldintzen arauketa erabat beharrezkoa da. Metaleko sektorea izan da historikoki langileen lan baldintzetan hobekuntzak lortu dituenak. Ezin ahaztu enpresa gehienak txikiak eta ertainak direla, beldurra, prekarizazioa, desberdintasunak jaun eta jabe diren horietan, behar beharrezkoak dira gutxienekoak eta duinak izango diren lan baldintzak. Enpresa premura eraman nahi gaituzte, jakinda bertan ahulagoak garela, beti gutxienekoetatik behera negoziatzen den eremua, baina enpresa txikietan hasten da … eta handietara ere hedatzen da (ez gara konpetitiboak, oso garestiak zartetenez soldatak jeitis behar dira, lanordu gehiago lan egin beahr duzue soldata berdinaren truk esango digute berandu baino lehen).\nAlta, ez da herrialdeko hitzarmena bakarrik jokoan, jokoan dena da ea negoziaketa kolektiboa izando den edo berau lan desarauketa inposatzeko erabiliko den tresna bat bilakatuko den, honek langilegoaren pobrezia eta lan baldintzen prekariozazioa ekarriko dulearik. Eta langilegoaren pobretze honen aurrean, zer egiten du Eusko Jaurlaritzak? Patronalaren, CONFEBASK, FVEM eta beraien etxe eta familietaraino krisia heldu ez den horien menpe egoeari utzi behar dio.\nLABek du langilerik alde batera utziko, aspaldian lan integrala burutzen dugu sektorean proposamenak burutzen, bai enpresa alorrean, non gehiengoa dugunean erreformaren aurkako klausulak gure eskubideen galerarik gabeko akordioak lortzen ditugun, eta baita herrialdeko hitzarmenaren baitan ere, bertan langilego guztiarentzat, bai enpresa handi zein txikietan daudenentzat gutxieneko izando diren lan baldintzak lortzeko.\nTubacex-eko lan baldintzak prekarizatzea ez da konponbidea\nBizkaiko metalgintzako langileek lantokiak hustu eta kaleak bete dituzte\nGreba egun gehiago egingo ditugu Arabako metalgintzan, ekainaren 30etik hasita\nArabako metalgintzan funtsezko edukiak exijitzen ditugu\n“Metalgintzako langileak gero eta pobreagoak gara”\nAsko dago negoziazioan aurrera egiteko Bizkaiko merkataritzan


Jatorrizko Estilo Fabrika | Txinako jatorrizko estiloaren fabrikatzaileak, hornitzaileak\n2 piezako gurpil forjatuak\nMerkataritza Ibilgailuen Gurpilak\nBi piezako aleaziozko gurpila...\n17, 18, 19, 20, 21, 22 hazbete...\nforjatutako aleaziozko gurpilen hagunak 16...\nbidaiarientzako gurpilak aluminiozko 4...\nplater sakona autoaren ertza 16 17 18 ...\n17, 18, 19, 20, 21, 22 hazbeteko, forjatutako aleaziozko gurpilak autoen hagunak\nAluminiozko aleaziozko gurpil forjatuak, T6061 abiazio aluminio-magnesio materiala erabiliz, produktuak forjaketa zuzena hartzen du, superplastikozko behin-behineko prototipo azkarreko prozesu integrala, T6 tratamendu termikoko prozesuaren ondoren tenplatzea eta tenplatzea, propietate mekanikoak eraginkortasunez hobetu ditzakeena, korrosioarekiko erresistentzia eta gogortasun handia. , prozesatu ondoren Ez da erraza deformatzen, eta materiala trinkoa da.\nforjatutako aleaziozko gurpilen hagunak 16/17/18/19/20/21/22 hazbeteko autoen aleaziozko gurpila\nForjaketa: indarra, arintasuna eta harikortasunaren konbinazio bikaina.\nForjatutako gurpil baten erresistentzia mekaniko eta fisikoaren ezaugarriak maila molekularrean gurpil osoan zehar berdin banatuta daude. Ondorioz, fundiziozko gurpil baliokide batek baino askoz ere indar eta erresistentzia handiagoa da, eta gurpilaren errendimendua asko hobetzen du inpaktuei eta karga-esfortzu maila altuei aurre eginez.\nbidaiarientzako gurpilak aluminiozko 4-6 zulo aleazio forjatua autoen gurpilen hagunak aleaziozko gurpilak\nGurpila upel itxurako zati bat da, pneumatikoen barruko ingererak pneumatikoari eusten dio eta erdigunea ardatzean muntatutako metalezko pieza bat da. Diametro, zabalera, moldaketa metodo eta materialen arabera, mota askotako gurpilak daude.\nplater sakona autoaren ertza 16 17 18 19 20 21 22 hazbeteko pertsonalizatua forjatutako autoen aleaziozko gurpilen gurpila Jaguar\nForjatutako hubak forjatuz fabrikatutako ardatzak dira. Horrela fabrikatutako ardatzek barne-poroak eta pitzadurak kendu ditzakete neurri handienean. Eta sarritan forja anitz moduan erabiltzen da, hainbat materialen akatsak kentzea bermatu dezakeena, materialaren barneko tentsioa areagotu eta gogortasuna hobea izango da, eta horrek asko hobetu dezake abiadura handian inpaktuaren erresistentzia eta malkoen erresistentzia. .\nAkabera beltza, aurpegi leunduak, gris mataza. Y Spoke forjatutako aleazio gurpilak\nForjatutako gurpilak forjatuz fabrikatutako gurpilak dira. Horrela fabrikatutako gurpilek barne-poroak eta pitzadurak kendu ditzakete neurri handienean. Eta sarritan forja anitz moduan erabiltzen da, hainbat material-akatsen kentzea bermatu dezakete, materialaren barne-esfortzua areagotu eta gogortasuna hobea izango da, eta horrek asko hobetu dezake inpaktuaren erresistentzia eta malkoen erresistentzia abiadura handian. .\nforjatutako aleazio gurpilak Blade gurpilak, diamante gurpilak, pinnacle gurpilak\nAluminiozko gurpilak forjatzeko prozesua presio handia erabiltzea da (gehienetan 10.000 tonako presioa) ia 500 gradutan berotutako aleazio zati bat gurpilaren enbrioi (prototipo) zakar batean sakatzeko, hotz biratze prozesu indartsua jasateko. eta ondoren sartu T6 tratamendu termikoa, gero bigarren mailako prozesamendua CNC xehetasunen grabatuarekin.\npisu arina eta estilo kiroleko forjatutako aleaziozko gurpilak autoen hagunak\nZentro mota asko daude beren diametroaren arabera, eta zabaleraren arabera mota asko daude. Ondoren, hainbat diametro, zabalera eta material desberdinak eredu askotan banatu daitezke. Auto-jabe batzuek uste dute jatorrizko pneumatikoek ez dutela nahikoa aurreratu eta berritu nahi dute, askotan zabalduz, itxura-erlazioa murriztuz, diametroa handituz eta materiala aldatuz. Une honetan, gurpila aldatu behar bada, aldatutako gurpil deritzo.\nKalitate handiko Mercedes forjatutako aleaziozko gurpilak hagun pertsonalizatuak\nBalaztak, gurpilak eta xurgagailuak hiru pieza dituzte, hau da, auto zale gehienek berrituko dituzten pieza handiak. Eta gurpilak gorputzaren azaleraren zati handi bat hartzen duenez, ibilgailuaren tenperazioa aldatzeko eta ibilgailuaren itxura hobetzeko modurik onenetako bat da. Hori dela eta, gurpilen berritzea beti izan da gaur egun aldatzeko metodorik ezagunena.\nPorsche-k aleaziozko gurpilak forjatu zituen Y/U erradioen diseinua\nToyota-k aleaziozko gurpilak forjatu zituen bere modelo askotarako, 18 hazbeteko, 19 hazbeteko, 20 hazbeteko, 21 hazbeteko, 22 hazbeteko, 22 hazbeteko\nArgia bera. Forjatutako aluminiozko eraztunaren pisua burdinazko eraztunaren pisuaren erdia baino ez da, 22,5X8,5 adibide gisa hartuta; forjatutako aluminiozko eraztuna 25 kg-koa da, eta burdinazko eraztuna gutxienez 45 kg-koa.\nHelbidea: Yong xing North Road, Xing fu Office Building, Langfang City, Hebei probintzia, Txina\nPosta elektronikoa: wendy@sunlandwheels.com\nPosta elektronikoa: owen@suanlandwheels.com


Herritarrek 2018-2020 aldirako Etxebizitzaren Gida Plana osatzen parte hartu ahal izango dute Etxebizitza plataformaren bitartez - Etxebideko informazioa - Etxebide - Eusko Jaurlaritza - Euskadi.eus\nBetekizunak eta Dokumentazioa\nNola izena eman esleipen prozeduretan parte hartzeko\nHerritarrek 2018-2020 aldirako Etxebizitzaren Gida Plana osatzen parte hartu ahal izango dute Etxebizitza plataformaren bitartez\nParte hartu nahi dutenek euren iritziak eta proposamenak bidali ahal izango dituzte ETXEBIZITZA plataformaren bidez abenduaren 11tik urtarrilaren 15era arte.\nEusko Jaurlaritzako Ingurumen, Lurralde Plangintza eta Etxebizitza Saila Etxebizitzaren Gida Plan berria egiten ari da. Plan horrek gidatuko du Jaurlaritzak 2018-2020 urteetan zehar alor horretan aurrera eramango duen jarduna.\nIngurumen, Lurralde Plangintza eta Etxebizitza Sailak, aurreko hiru planetan egin zuen bezala, alor horretako adituen, herritarren, eta bereziki Etxebiden izena emanda daudenen iritzia jasoko du 2018-2020 aldirako Etxebizitzaren Gida Planean.\n2018-2020 aldirako Etxebizitzaren Gida Planaren hasierako zirriborroan, lehentasunezko 6 ardatz hauek ezarri dira hurrengo urteetarako:\nAlokairuko etxebizitzen parkea bultzatzea\nAlokairuko etxebizitzen parkea modu eraginkorrean kudeatzeko prozesuan aurrera egitea\nEtxebizitza babestuak esleitzeko prozedurak eta haiek eskuratzeko baldintzak berrikustea eta aldatzea\nEraikinen zaintza eta birgaitzea bultzatzea, irisgarritasuna eta efizientzia energetikoa hobetuz egungo etxebizitza-parkean\nBerrikuntzan aurrera egitea etxebizitzaren alorrean, premiei egokitzen zaizkien eredu berriak ezarriz\nLankidetza-sareak osatzea, arloko politikak hobeto kudeatzen eta integratzen laguntzeko\nHerritarrek, bada, ETXEBIZITZAren bitartez abiaraziko den prozesuan parte hartu ahal izango dute. Horretarako, hiru eztabaida-foro eta inkesta bat eskaintzen dira, irekiak guztiak. Bi dira lortu nahi diren helburuak: batetik, Eusko Jaurlaritzak Gida Planaren zirriborroan jaso dituen proposamenak kontrastatzea, eta, bestetik, planean gerora sar daitezkeen herritarren proposamen berriak identifikatzea.\nEztabaida-foro horien bitartez, herritarrek gai hauen gainean zer iritzi duten jakin nahi dugu: etxebizitza publikoko sustapenen % 100 alokairuan eman behar ote den; etxebizitza publikoak eskuratzeko orduan lehentasuna eman behar ote zaien gizarteko kolektibo zehatz batzuei (gazteei, adibidez) eta diru-laguntzen bidez lagundu behar ote zaien irisgarritasunari edo efizientzia energetikoari lotutako birgaitze-proiektuei.\nBestalde, inkestaren helburua da jakitea zer iritzi duzuen 2018-2020 aldirako Etxebizitzaren Gida Planarekin lotutako alderdi nagusiei buruz; hobetu daitezkeen alderdiak identifikatzeko, hain zuzen.\nEtxebizitza Sailburuordetzak ETXEBIZITZA plataforma jarri zuen abian 2017ko irailean; herritarren eta Eusko Jaurlaritzaren arteko komunikaziorako bide zuzena eta iraunkorra, alegia. On-line parte hartzeko plataforma hori tresna erabilerraza da eta helburu jakin batekin sortu da: etxebizitzaren gaian interesaturik dauden herritarrekin, alorreko profesionalekin eta komunikabideekin komunikaziorako kanal ireki eta iraunkorra izatea. Esan bezala, herritarren parte hartzerako gune irekia da, etxebizitzarekin lotutako gaiei buruzko zalantzak eta ideiak partekatzeko eta aldaketaren parte izateko.\nParte-hartze prozesua amaitzean, bada, Parte Hartzeari buruzko Txosten bat prestatu eta zabalduko da. Txosten horretan, jasotako proposamenak jasoko dira, kontuan hartu diren eta, hala badagokio, 2018-2020 aldirako Etxebitziaren Gida Planaren behin betiko bertsioan txertatu ote diren zehaztuta.


Plan de gestion tic normal superior... by heliohbravo 1461 views\nTwenty Two Media Pack - Issue 1 by 2022nq 545 views\nJornadas McLuhan - Algunas Ponencias by V92 272 views\n1. IKT-en ERAGINA GAUR EGUNGO EUSKAL AUTONOMIA ERKIDEGOAN IKASYS ESKOLA 2.0 HELDUTASUN EREDUA Lamekha Taldea: Beñat Huizi Oihana Seco Leire Mendo 31B-Lehen Hezkuntza Hezkuntzari Aplikaturiko Teknologia Berriak\n2. AURKIBIDEA 1.- Sarrera.....................................................................................................................3 2.- GARAPENA..........................................................................................................4 2.1.- Ikasys proiektua...............................................................................................4 Abiapuntua..............................................................................................................5 Zer da ikasys?.........................................................................................................6 Zein helburu du?.....................................................................................................6 Ikasys sistemaren osagaiak.....................................................................................7 Ikasys proiektuaren prozedura................................................................................7 Proiektuaren funtzionamendua ikasgelan...............................................................8 2.2.- Eskola 2.0........................................................................................................9 Zer da Eskola 2.0?...................................................................................................9 Zein dira Eskola 2.0ren helburuak? .......................................................................9 Irakasleen prestakuntza...........................................................................................9 Nori zuzendua?.....................................................................................................10 Zer lortzen da guzti honekin?...............................................................................11 Hardware...............................................................................................................11 Zein dira hornikuntza datuak?..............................................................................12 Softwarearen ezaugarriak:....................................................................................12 Eduki Digitalak.....................................................................................................13 Zein dira metodologia gidak?...............................................................................13 2.3.- IKTren Heldutasun eredua.............................................................................14 2\n3. 3.- ONDORIOAK......................................................................................................19 4.- bIBLIOGRAFIA...................................................................................................20 1.- SARRERA Lan honen bidez Euskal Autonomi Erkidegoan IKT-ek (Informazio eta komunikazio teknologiak) hezkuntzan duten eragina eta parte-hartzea aztertuko dugu eta horretarako dauden programa nagusienak azalduko ditugu zehatz-mehatz. Hauen eragina aztertu eta gaur egungo eskoletan zein helbururekin erabiltzen diren ikusteko, ezinbestekoa iruditzen zaigu gaur egungo egoerara iristeko gertatu diren gertaerak azaltzea labur-labur. 3\n4. Europa izan zen informazioaren gizartea ospea hartzen hasi zen tokia, 1994an Bangemann-ek “Europa en marcha hacia la Sociedad de la Información” izeneko plana martxan jarri bezain laster. Baina bi urte pasa ziren Europar Batasuna, honek Hezkuntzan zuen garrantziaz jabetu zen arte. Eta hortik aurrera Iniciativa eEuropa bezalako planak jarri ziren martxan, ondoren eEurope bezalakoez jarraituz. eEurope iniziatibak Espainian ere eragina izan zuen eta Gasteizen hasi ziren Europak ezarritako aldaketetara egokitzeko planak. Eta españa.es, Ingenio 2010… bezalako proiektuak agertu ziren eskolen moldaketa ziurtatzeko. Guzti honen aurrean Euskal Herriak Plan Premia bezalakoen bidez aldaketa batzuk egitea erabaki zuen,Curriculumean ere hauen partaidetzari garrantzia emanez. Honetaz gain, ikastetxe guztietan IKTei dagokionez egoera oso ezberdinak egon daitezkeela ezin da ukatu. Esaterako, gure esperientzia dela eta oso egoera ezberdinak bizi izan ditugu adibidez, praktikak egin ditugun eskoletan. Eta guztiok dakigu eskolen ekonomi mailaren arabera ere ezberdintasunak ager daitezkeela. Gaur egun Euskal Herrian hiru proiektu dira nagusi eta ondoren hauen nondik norakoak azalduko ditugu. 2.- GARAPENA 2.1.- Ikasys proiektua Ikastolen Elkarteak bere aitzindaritza eta esperientzia frogatuak ditu hezkuntza eremuko I+G+B egitasmoak eta proiektuak burutzean, euskal eskolaren gestioan, oro har. Informazio eta Komunikazio Teknologia (IKT) alorrean 15 urte baino gehiagoko eskarmentua metatua du eta euskarazko eta euskal kulturan ardaztutako software kurrikularra eta aisialdikoa ekoiztean aitzindaria izan da. Honela, eskola-gestioari 4\n5. zuzendutako aplikazio informatiko propioak sortu, esperimentatu, burutu eta berritzera iritsi da eta eskola erkidegoaren baitako komunikazioa errazteko aplikazioak sortzen eta eguneratzen ere jarraitzen du. Ikastolen IKT planak bi helburu orokor definituak ditu. Lehenengoa, derrigorrezko irakaskuntza amaitzerakoan, ikasleek, garatu beharreko gaitasunen artean oinarrizko IKT konpetentziak barneratuak izatea eta IKTen erabilpenaren bitartez, beste arlo edo ikasgaien aprendizaia hobetzea lortzea. Bigarrena, IKTak txertatuz, ikastolen antolaketa eta kudeaketa eredu egokiak arakatu eta proposatzea. Lehenengo helburuarekin lotuta eta ekoizpenarekiko ardura edozein IKT planaren zutabe nagusia izanik, Gipuzkoako Ikastolen Elkartearen bitartez, irakaskuntza- hezkuntza prozesuan lagunduko duten eta Ikasmaterialgintza Proiektuarekin bat datozen baliabide kurrikularrak sortzen ari dira. Marko honetan koka dezakegu ikasys proiektua. Abiapuntua Ikasle bakoitzak du bere estiloa eta erritmoa ikasteko orduan, eta bakoitzaren berezitasun horri nola erantzun behar zaion asmatzea da hezkuntzaren arazo nagusietako bat. Eskolako zenbait eduki ariketetan trebatuz eta memorizatuz barneratzekoak dira, eta arlo horietan sortzen da zalantza gehien, hor ikusten baita alde gehien ikasletik ikaslera. Bakoitzaren berezitasun horri irtenbide egokia emateko, ikasleek ariketa batzuei erantzun behar izaten diete edo memoria ariketak egin behar izaten dituzte. Honen aurrean, gaur egun arazo honi honela erantzuten zaio, memorizatzeko diren ariketak inolako euskarririk gabe egiten dira eta ariketa bidez landu daitezkeen eduki 5 Irudia 1: Ikasys Proiektua\n6. batzuei soilik ematen zaie konponbidea bide desberdinetatik: ariketa berak dituzten ikasliburuak erabiliz, sakontze jarduerak eginez batzuetan, jarduera liburuak erabiliz eta irakasleek prestatutako fitxak erabiliz. Honek guztiak irakasleak ikasle bakoitzaren bilakaeraren jarraipen sistematikoa era egokian burutzea izugarri zailtzen du. Testuinguru honetan, baliabide hauek ikasle eta irakasleengana modu pertsonalizatuan iritsi ahal izateko hutsunea bete nahian sortu da ikasys proiektua. Zer da ikasys? Tipologia zabaleko aktibitate didaktikoen bidez ikasleak oinarrizko konpetentziak lortzeko behar dituen baliabideak garatzeko balio duen hezkuntza ikerketa alorreko sistema berriztatzailea da. Ikasys proiektua, norberak ordenagailu bidez ikasteko sistema da eta tresna informatikoak (hardware), aplikazio informatikoak (software) eta , estrategia kurrikularrak (edukiak) uztartzen dituen multzoa da. Hiru zeregin ditu: • Trebatzeko: Ikaskuntzaren hainbat prozeduratan trebatzeari zuzentzen zaizkion jarduera sistematiko eta progresiboen bilduma da. Besteak beste, kalkulua, ortografia, problemen ebazpena, fisikaren algoritmoak, kimikaren formulazioa,… • Memorizatzeko: Ikaskuntzaren hainbat eduki memorizatzea lagundu dezakeen jarduera sistematikoen bilduma da. Besteak beste, datu eta gertaera historikoak, geografia-toponimia, literatur obrak eta autoreak, hizkuntza- lexikoa, formulazioa, … • Nork berea egiteko: Ikaskuntzaren maila eta erritmoa ikasleak berak, era autonomoan eta indibidualean, dituen ahalmenen baitan, bere buruari ezartzeko eta jarduerak egiteko eskaintzen duen prozesua da. Zein helburu du? 6\n7. Egoera sinpleetatik abiatuz (aprendizaia puntualak), ikasgelan eta eguneroko bizitzan sortzen zaizkion egoera-problemak ulertzeko eta egoera hauei aurre egiteko, ikasleari bere beharrei egokitutako tresna sendoak ematea da proiektuaren helburu nagusia. Ikasys Proiektuko jardueren bidez ikasleak konpetentzia desberdinak lortzen lagunduko dien eta helburu espezifiko moduan definitutako aprendizaia puntualetan trebatuko dira. Beraz, jarduera hauen bidez konpetentzien garapenera bideratutako hezkuntza aprendizaia puntualen sistematizazioa lortu nahi da. Ikasys sistemaren osagaiak Hardware aldetik: eskola beharrei erantzungo dien eta erabiltzeko erraza eta merkea den IKASBOOK tresna informatiko mugikorra. Tresna hau gela arruntean integratuko da eta ikasle bakoitza bere ordenagailuarekin arituko da. Software aldetik: atal honek hiru web aplikazio biltzen ditu, jarduerak sortzeko eta antolatzeko aplikazioa, tresna informatiko mugikorrean jarduerak exekutatzeko aplikazioa eta irakasleek ikasleek egindako lanen garapenaren jarraipena egiteko aplikazioa. Eduki kurrikular aldetik: arloka eta zailtasunaren arabera mailakatutako jarduera sorta biltzen du. 6-12 adin bitartean arlo bakoitzeko 45.000 ariketa sortu dira, guztira, 225.000 ariketa bost arlotan banatuta (Euskara, Gaztelania, Ingelesa, Matematika eta Ingurunea). Ikasys proiektuaren prozedura Kontratu didaktikoa: ikaslearen gaitasuna eta ahalmena kontuan izanik kontratu didaktikoa egingo da, bertan, irakasleak ikaslearekin batera adostuko du zer lan egin behar duen (zenbat ariketa, gainditu beharreko zailtasun maila, denboralizazioa,…). 7 Irudia 2: Ikasleak aplikazioak erabiltzen\n8. Aniztasunari erreparatzea: ikasle bakoitzak bere mailaren arabera landuko ditu aurrez hitzartutako ariketak. Bitartean, irakasleak lana gainbegiratuko du. Dibertsifikatzea: aurrekoarekin batera, behar bereziak dituzten ikasleen jarraipenean edota etorkinen hainbat beharretan ere lagundu dezake proiektuak. Ebaluazioa: ikasleak ariketak egin ahala, aplikazioak zuzendu egingo ditu; aldi bereko zuzenketa da. Lana bukatutakoan, ikasleak, irakaslearekin batera, jardueraren balorazioa egingo du, zer zailtasun izan duen, eta egiten duten balorazioaren arabera, bien artean erabakiko dute zein neurri hartu behar dituzten eta zein lan konpromiso ezarriko duten hurrengorako. Proiektuaren funtzionamendua ikasgelan • Ikasgela arruntean jarduteko sortu da. • Ikasle bakoitza bere ordenagailuarekin arituko da; ordenagailua tamaina txikikoa eta prezio merkekoa da. • Oraingoz, Lehen Hezkuntzara zuzenduta dago, hau da, 6-12 adin bitartera. Denbora gutxi barru 12-16 adin bitartera ere zabalduko da. • Sortutako 200.000 jarduera espezifiko landu ahal izango dira Lehen Hezkuntzako bost arlotan (Euskara, Gaztelania, Ingelesa, Matematika eta Ingurunea). • Jarduera hauek ordenatuak eta sekuentziatuak egongo dira. • Ikasle bakoitzari dagozkion jarduerak eskainiko zaizkio. • Jarduera hauen bidez konpetentzien garapenera bideratutako aprendizaia puntualen sistematizazioa lortu nahi da. • Ikasleen auto-erregulazioa eramatea ahalbideratuko du. • Irakasleak ikaslearen eta gelaren aprendizaiaren jarraipen zuzena egin ahal izango du. 8\n9. 2.2.- Eskola 2.0 Zer da Eskola 2.0? 2.0 Eskola Programak aurrerapauso handia dakar gizartean, izan ere, hezkuntzan Informazioaren eta Komunikazioaren teknologia berriak sartzen ditu guztiontzat onuragarri izanik. Jaurlaritzaren Kontseiluak 2009ko ekainaren 5ean erabaki zuen Euskadin programa hori sartzea, eta hori 2010. urteko ekitaldian ikusiko da Lehen Hezkuntzako hirugarren zikloko ikasgelak guztiz digitalizatu, irakasleak software librea eta metodologia berriak erabiltzeko prestatu eta multimedia-edukiak egiten direnean. Zein dira Eskola 2.0ren helburuak? Hainbat helburu baditu ere, honako hauek dira programa honek lortu nahi dituen nagusienak: • Ohiko ikasgelak ikasgela digitalak bilakatzea. • Irakasleak IKT-n duten gaitasunetan trebatzea. • Ikasgeletako metodologia aldaketari laguntzea. • Eten digitala murriztea. • Lan dinamikoa egitea, parte-hartzailea izatea eta beste ikastetxeekin lankidetzan eta sarean sustatzea. Eskola 2.0 –Web 2.0 tresna batzuk dira. Tresna hauek oinarrian informazioa konpartitzea dakarte, hau da, informazio tratamena. Horretaz gain, erabilerraztasuna ere eskaintzen dute, horretarako baliabide aproposak baitira. Irakasleen prestakuntza 9\n10. Irakasleak prestatzerako orduan hainbat puntu hartu behar dira kontuan, nola hala, metodologia egokia izatea, ahalik eta lankidetza sare gehienak sortzea eta azkenik mintegi iraunkorrak eratzea. Hau horrela izanik, gaur egun hiru irakasle mota antzeman ditzakegu: 1. Informatika ezagupen urriak dituena, gutxitan erabiltzen dituenak IKTak irakasgaiak emateko. 2. Ordenagailu erabiltzailea, baina dokumentu eta kudeaketa pertsonalak burutzeko, tarteka bere ikasleekin informatika gelan lan egiten duena. 3. Erabiltzaile aritua, goi mailakoa, irakasgaiak emateko IKTak erabiltzen dituena. Gehiengo irakasleria ezagupen urriak dituena eta tartean gelan ordenagailu erabiltzailea denaren artean kokatzen dira. Irakasleen prestakuntza guzti honen helburua irakasleak erabiltzaile arituak bilakatzea da. Guzti honekin, ondorengo hauek dira Eskola 2.0 programak eskaintzen dituen prestakuntza mailak: • Oinarrizko IKT gaitasunak: Ofimatika, sistema eragilea, internet • Arbel digitala: ADI – Arbel Digital Interaktiboaren erabilera. • Web 2.0 tresnen multzoa eta bere aplikazioa ikasgelak. Prestakuntza maila hauek aurrera eraman ahal izateko eta dirua aurreztearren Sofware librean eta 2.0 tresnetan oinarriturik jarri dira martxan. Zehazki sofware librea “Linux” deiturikoa da. Irakasleria ordea, ez dago guztiz ados ere, izan ere, sofware librean nolabaiteko zailtasuna ikusten dute. Administraziotik diotenez, horrela sofware librean dirua aurreztuz gero, baliabide gehiago erosteko erabili ahal izango dute. Nori zuzendua? 10\n11. LH 5. mailako ikasleentzat nahitaezkoa izango da. Horretaz gain, tutoreak, Ingeleseko eta PTe irakasleentzat ere bideratuko da. Prestakuntza iraunkorra eta ikasturtean zehar eskainiko da. Zer lortzen da guzti honekin? Proiektu telematikoak: • Euskadin Zehar: Proiektu honen helburu nagusia IKTak modu eraginkorrean erabiliz Euskadiko errealitate ezberdinen ezagutza partekatzea da, ikastetxe desberdinen arteko ikasleen lankidetza eta harremanak sustatuz. • Asmakilo: Asmakilo pertsonaiak, igarkizunak proposatzen ditu hasiera batean eta partaideak asmatzen saiatuko dira. Gero, ikasleek eurek sortutako igarkizunak BLOGean argitaratzen joango dira, beste ikastetxetako ikasleek asmatzen joango direlarik. • Pelutxe: Proiektu hau Haur Hezkuntzako 5 urteko ikasleei zuzendu ohi zaie, posta elektronikoaren bitez komunikazioa bultzatzearren. Pelutxe baten trukaketa dela medio, teknologia berriak era funtzional eta esanguratsuan erabiltzen dira, eskolen arteko komunikazioa zabalduz. Hardware Ikasle bakoitzari honako ezaugarri hauek dituen miniportatil bana banatzen zaie: 10” pantaila izango du, 160 G-eko diskoa (nahikoa), 1 Gb-eko RAM-a (nahikoa) eta 1.6 GHz-ko prozesatzailea, kontsumo gutxikoa ( Prozesatzaile motela ematen badu ere, askoz ere hobeagoa da. Izan ere, zenbat eta prozesatzaile motelagoa izan orduan eta bateria gutxiago gastatzen du eta ikasleentzat askoz ere hobeagoa da) 11 Irudia 3: miniportatila\n12. Horretaz gain, ikasgela bakoitzean Arbel Digital Interaktiboa (ADI) egongo da: 77 ” ukimen azalera, bertikalean mugitu eta hainbat altuerara iristeko euskarri bideo- proiektagailuari eta bozgorailuak. Zein dira hornikuntza datuak? Ikasgela kopurua 539 herri ikastetxeetan 401 itunpeko ikastetxeetan Ikasleek erabiltzeko ordenagailu kopurua: 18159 Biltegian geratzen den ordenagailu kopurua 1841 Taula 1: Hornikuntza datuak Softwarearen ezaugarriak: Ordenagailu eramangarriak ikastetxeetan entregatuko dira, oinarrizko softwarea instalatuta. Oinarrizko konfigurazioak abiatze bikoitza izango du: GNU/ Linux eta Microsoft Windows XP Prof. Linux softwarea doakoa da. • Gutxienez honako ezaugarriak bete beharko ditu softwareak: - Ofirmatikako sofwarea ( Open Office) - Nabigatzailea ( Mozzila Firefox) - Antibirusa - Plataforma anitzeko bestelako aplikazioak - Euskaraz era gaztelaniaz: lizentzia librean - Ikastetxeak uste badu egile-eskubideen legeak babestutako sofwarea erabili behar duena, Sailari eskatu behar dio. Sailak, berriz, egoki irizten badio, lizentziak emango dizkio ikastetxeari. 12 Irudia 4: Arbel digitala\n13. - Guztiz debekatuta gertatuko da jabetza intelektualeko intelektualeko eskubideak urratu dezakeen sofwaretik erabiltzea. Eduki Digitalak Eskola 2.0 programa sortu aurretik Ikasyz zegoen. Ikasyz-en lehenengo edukiak egin eta gero horretarako beharrezkoak diren baliabide teknologikoak erabiltzen dira. Horregatik, gero behar izanez gero eduki gehiago sor daitezke. Eduki hauek LH eta D.B.H-ko ikasleentzat dira egokiak. Eskola 2.0 programan aldiz alderantziz egin dute. Lehenengo baliabide teknologikoak banatu, kasu honetan, ordenagailuak eta ondoren eduki digitalak sortu “Creative Commons” lizentzia erabiliz. Egia esan, momentu honetan eduki gutxi daude metodologia honen arabera. L.H 5 eta L.H 6 mailako ikasleentzat badago zerbait egina Ingurunea, Matematika, Euskara, Gaztelana eta Ingeles arloetan. Zein dira metodologia gidak? • Irakasgaiaren IKT orientabide metodologikoak. • IKT praktika eta adibide onak. • Curriculumeko eduki digitalen hautaketa. • Bertako baliabideak. • Beste autonomia erkidego/ITEko baliabideak. • Interneteko baliabideak. • Prestakuntza kapsula osagarriak, tekniko didaktikoak; eduki digitalen diseinu, erabilera eta etekinarekin lotuta. Eskola 2.0rekin amaitzeko esan beharra dago familiekin ere elkarlana egin behar dela. Familiek miniportatilaren ardura izan behar dute, ondo zaintzeko agindua emanez. 13\n14. 2.3.- IKTren Heldutasun eredua IKT programa IKT programaren xede-helburua hezkuntzan parte hartzen duten eragileek bitarteko digitalak guztiz aprobetxatzea da, ikastetxeen kudeaketa pedagogikoan eta administrazio-kudeaketan erabil ditzatela sustatuz, eta horrela, ekintza guztietan koordinazioa eta koherentzia egongo dela bermatuz. IKT Programaren helburuak honako hauek dira zehazki: • 1.helburua. “IKT ikastetxe Eredua” ziurtagiria eskuratzeko aukera ematea. • 2.helburua. Ekintzak sustatzea, hezkuntza-komunitateko zulo digitala txikiagotzearren. • 3.helburua. Hezkuntza-eduki digitalen garapena sustatzea, komunitatearen eskura jartzeko,sarearen bitartez. • 4.helburua. Hezkuntza-komunitatean software librearen eta kode irekiko softwarearen erabilera sustatzea. Heldutasun teknologikoaren ereduaren helburuak Eta ikastetxeetako heldutasun teknologikoaren ereduan zentratuz, honako hauek dira honen helburuak: Erreferentziazko esparru izatea, konparatzeko eta guztion jomuga izateko eta ikastetxeko prozesu pedagogikoak eraginkortasunez digitalizatzeko gida izatea. Eredua ez da helburua, bitartekoa baizik. Europako eta Espainiako plan guztiek komunean duten helburua lortzeko: “…herritarren hezkuntzan eta gaikuntzan parte hartzen duten eragileek bitarteko digitalak ahal bezainbat aprobetxa ditzaten, egungo eta etorkizuneko herritarrak hezteko.” 14\n15. Heldutasun teknologikoaren ereduaren nondik norakoak Ikastetxearen heldutasun teknologikoaren eredua erreferentziazko esparrua da: • Orokorra, helburu komuna finkatzen duelako IKTen aprobetxamendu teknologikoa dela-eta, ikastetxe guztientzat baliozkoa dena. • Malgua, ikastetxe mota guztietara (aldietara, neurrietara, kokalekura, ezaugarri espezifikoetara…) egokitu daitekeelako, ikastetxe bakoitzak bere plan propioa izan dezan IKTei buruz, bere benetako beharretara eta konpromisoetara egokitutakoa. • Neurgarria, irizpide objektiboetan oinarritzen delako; gainera, irizpideoi esker, ikastetxeen ranking orokorra egin daiteke. • Kalitate ereduarekin bateragarria, haiek osatzeko irizpideekin bateragarria eta, are gehiago, osagarria delako. • Sendoa, IKTen erabilera pedagogikoari buruzko nazioarteko jardunbiderik onenetan oinarritzen delako. • Publikoa: ereduaren parametroak, ebaluazio-irizpideak eta helburuak publikoak dira baita hezkuntza komunitatearengandik jakina. Zer lortu dezakegu heldutasun teknologikoaren ereduari esker? Ikastetxeen heldutasun teknologikoaren ereduari esker, honako hauek lor daitezke: • Ikastetxeen diagnostiko zehatza egoera teknologikoa dela eta. • Aurrez ikusitako maila lortzeko egin beharreko hobekuntza bidea. 15\n16. Horren guztiaren ikuspegia pedagogikoa eta kudeaketazkoa da, eta hezkuntza arloko eragile guztiak ditu hartzaile: ikasleak, irakasleak eta familiak. Laguntza zerbitzuek eredua erabiliko dute, IKTen saileko dinamizatzailearekin eta ikastetxeko zuzendaritza batzordearekin batera, ikastetxe bakoitzean egin beharreko ekintza planak osatzeko, ikastetxeek IKTak erabiltzen dituzten modua koordinatua eta homogeneoki bateratu eta hedatzearren. “Ikastetxearen heldutasun teknologikoaren ereduari” esker, ikastetxeko prozesuak zenbateraino digitalizatuta dauden neurtu eta teknologien, prozesuen eta hezkuntza arloko eragile guztien gaitasunen alorrean zer ildori jarraitu behar zaion finkatu egin daiteke, heldutasun teknologikoaren honako maila hauek lortzeko. Ikastetxearen heldutasun teknologikoaren eredua abian jartzeko lehenengo urratsa ikastetxeko prozesuen mapa osatzea da, eta prozesuok zenbateraino digitalizatuta dauden neurtzea. Kalitatea Hezkuntza kalitate ereduak finkatutako arauei jarraiki, hura osatzen duen aldetik. Honako hauek dira ikastetxeko bi prozesu multzo nagusiak • Prozesu pedagogikoak irakasleen irakaskuntza lanarekiko lotuta daude, eta irakasleek bai ikasgelan eta bai ikasgelatik kanpo, hezkuntza arloko eragileekin (familiekin, ikasleekin eta irakasleekin) gauzatzen dituzte. • Ikastetxea kudeatzeko prozesu administratiboak ikastetxean sistematikoki eta zentralizatuta gauzatzen dira, eta ez dute zuzeneko loturarik irakasleen irakaskuntza lanarekiko. Besteak beste, irakaskuntza lanean laguntzeko prozesuak (matrikulak, notak, txostenak…) eta prozesu administratibo hutsak “prozesu osagarriak” (mantentze lanak, garbiketa, jangela, garraioa…) ditugu. Heldutasun teknologikoaren ereduaren egitura “Ikastetxearen heldutasun teknologikoaren ereduaren” egitura zehazteko, honako hauek bereizten ditugu: 16\n17. Ikastetxeko prozesuak eraginkortasunez digitalizatze aldera, ikastetxeak landu edo hobetu egin behar dituen esparru nagusi edo interesgarriak. Esparru interesgarriak ezaugarri komuna duten prozesuen multzoak dira, eta prozesu multzoen sailkapen nagusia lehen aipatutako da: prozesu pedagogikoak ( ikasgela barnekoak eta ikasgelatik kanpokoak) eta ikastetxea kudeatzeko prozesu administratiboak (irakaskuntza lanean laguntzeko prozesuak eta prozesu osagarriak) bereizten dituena. Heldutasun mailak zehatz-mehatz definitutako egoera sekuentzialak dira, eta ikastetxeak helduago izateko (hain zuzen ere, digitalizatzen aurrea egiteko) izan beharko lituzkeen ezaugarrien berri ematen dute. Heldutasun mailak “ikastetxeetan IKTak erabiltzeari buruzko inkesta” igorri berriaren emaitzen arabera zehaztuko dira: lortzen diren emaitzez, izendatzaile komunetan txikiena finkatuko da, heldutasun digitalaren maila neurtzeko. Zein dira Heldutasun mailak? • 1.maila: “azpiegiturak eta gaikuntza”. Maila honetan ikastetxeak Premia planak egun zehazten dituen azpiegiturak ditu, eta ikastetxeko irakasleak haiek erabiltzeko gaituta daude. Esaterako, irakasleen %80ak erabil dezake IKTak ikasgelan. • 2.maila: “erabilera”. Ikasgela barnean, irakasleek aldian-aldian erabiltzen dituzte ikastetxeko baliabide informatikoak (IKTen gelak). Ikasgelatik kanpo, berriz, ikastetxea teknologia berrien bidez jartzen da harremanetan prozesuren baten esparruan hezkuntza arloko eragileekin, bide tradizionalak ere erabili arren denboraldi batez. Esaterako, zuzendaritza batzordearen eta irakasleen, irakasleen eta irakasleen eta zuzendaritza batzordearen eta familien arteko ez-ahozko komunikazioa posta elektronikoa bidezkoa da. • 3.maila: “ikasgela digitalizatzea”. Ikasgela barnean, ohikoa da irakasgaia guztietan IKTak erabiltzea, eta ikasgelak etengabe daude ekipamendu teknologikoaz hornituta, hura egunero erabiltzeko moduan. Ikasgelatik kanpo, berriz, ikasleek eta familiek online eskura dezakete ikastetxeari edo, are gehiago, irakasgaiei buruzko informazio jakina, hala nola, ikastetxearen 17\n18. webgunearen, ikasgelako webgunearen, berripaper elektronikoen… bidez. Informazioa norabide bakarrekoa da funtsean. Ikastetxeak ordu luzez zabaltzen ditu ikasgelak eta IKTen baliabideak eskola orduetatik kanpo, hezkuntza arloko eragileek erabili ditzaten. • 4.maila:”ikasgela birtualizatzea”. Ikasgela barnean, ikasleak gaitzeko prozesua nonahiko eta etengabeko prozesutzat hartzen da, eskola orduetatik kanpo ere gertatzen dena, eta hori dela-eta, plataforma hezigarrien (teleheziketa plataformaren blogen, extraneten, wikien…) bidez, ikasgela kanpora zabaltzen da eta etengabeko eztabaida pizten da ikasleen eta irakasleen artean. Ikasgelatik kanpo, berriz, ikastetxeak badu plataforma hezigarri bat, Internet bidez erabil daitekeena, hezkuntza arloko gainerako eragileekin etengabe eta bi norabideetan komunikatzeko. • 5.maila: “ikastetxea birtualizatzea”. Ikasgela barnean, ikasleak gaitzeko prozesua guztiz nonahikoa da, eta teleheziketa plataforma bat erabiltzen da haren euskarritzat. Ikasgelatik kanpo, berriz, ikastetxea egun osoz dago zabalik, Internet bidez eta ikastetxea hezkuntza arloko kideak galtzeko eragile eta gizarte sarea sortzeko sustatzaile eta dinamizatzailea da; sarea, familiek ez ezik, gizarte osoak eratzen du. 18\n19. 3.- ONDORIOAK Beraz, gaur egun IKTen erabilerarekin lotutako gero eta proiektu eta plan gehiago daudela esan dezakegu, beraz, irakasleen formakuntzak ere honekin lotuko joan beharko lukeela uste dugu, hau da, irakasleek beraien ikasketetan hauek eskolan era egoki batean integratzeko ezagutzak jaso beharko lituzketela. Baina errealitatean oraindik, gai honen garrantziaz orain ari dira jabetzen. Gaur egun hezkuntzan orokorrean irakasleak 1. eta 2. mailan daude, eta proiektu hauen helburua 3. mailako irakasleak sortzea da, beraz, agian, ikasketetan gai honi garrantzia gehiago eman beharko litzaioke eta IKTei buruzko kurtso ezberdinei esker ezagutza hau osatu. IKTetan oso garrantzitsua den gai bat, IKTen proiektuekin lortu nahi diren helburuak dira. Proiektu hauetan IKTak, konkretuki, ez dira helburu. Adibidez, hauek nola erabiltzen diren irakastea ez da proiektu hauen helburua. Hauen helburua IKTak ikaskuntza-irakaskuntza prozesuan baliabide izatea da, hauen erabilera egoki bat izanez gero aurrerapen handiak ekar ditzaketelako. Beraz, hezkuntza kalitatea hobetzea da helburua, ez informatikariak egitea. Azkenik, Web 2.0 bezalako baliabideak erabiltzea oso onuragarria izan daitekeela aipatu nahi dugu, informazioa elkartrukatzeko tresna oso egokia baita. 19\n20. 4.- BIBLIOGRAFIA Webguneak • http://www.slideshare.net/jprodri/ikastetxeen-heldutasun-teknologikoaren- eredura • http://www.slideshare.net/search/slideshow? searchfrom=header&q=IKT+programaren+xede- helburua+hezkuntzan+parte+hartzen • http://www.eskola20.euskadi.net/web/guest/introduccion • http://www.aulatic.com/tag/escuela-2-0/ • http://www.ikasys.net/ • http://softwarelibre.deusto.es/ikasys-ikastolen-elkartea-tiene-su-propio-olpc/ • http://es.wikipedia.org/wiki/Tecnolog%C3%ADas_de_la_informaci %C3%B3n_y_la_comunicaci%C3%B3n 20\nPlan de gestion tic normal superior de pitalito 2012\nJornadas McLuhan - Algunas Ponencias


Maddalen Iriarte: 'Errotikako eraldaketak emateko neurriak behar ditugu' - hamaika telebista\nMaddalen Iriarte: 'Errotikako eraldaketak emateko neurriak behar ditugu'\nMaddalen Iriarte EH Bilduko legebiltzarkidea izan dugu Hamaika Telebistan.\nHezkuntza ituna onartu du Eusko Legebiltzarreko Hezkuntza Batzordeak, gehiengo zabalarekin. Lau indar politikoren arteko akordioa "herri-akordioa" dela azpimarratu du Maddalenek, hezkuntza Euskal Herrian ataka batean dagoela azaldu du, eta hezkuntza publiko eta burujaberantz bidea eginez EAEko lanak eta Nafarroan aurkeztutako ekimenak arazo horri erantzuten diola. Herri akordioei dagoekinez, "lehenengo fruituak" ikusten ari direla esan du, "herri honek dituen erronkei herri bezala erantzun behar zaie". Puntu garrantzitsuen artean, segregazioarekin bukatzea da, honi aurre egiteko jendarte bateko agente eta pertsona guztiak itun horren alde egotea oso garrantzitsua dela adierazi du Iriartek.\nBestalde, Ukrainako gerraren ondorio soziekonomikoei aurre egiteko, Sanchezek hartutako neurrien aurrean, neurri estrukturalak izan behar direla azalarazi du EH Bilduk. Iriartek adierazi duenez, Pedro Sanchezen neurriak ez dira errotik eman dezaketen eraldaketak emateko modukoa, eta horregatik foro sozioekonomiko baten aldeko apustua egiten dutela. Putinen inbasioa guztiz arbuiatzen dutela azpimarratu du Maddalenek, eta ildo horretan, bide diplomatikoa eta elkarrizketaren bideak jorratu behar direla.\nHorrez gain, Saharan erreferendum bat egin dadila eskatzeko proposamena aurkeztu du EH Bilduk Kongresuan ERCrekin batera, nazioarteko legedia betetze aldera. Sanchezen jarrera eta erabakia interes sozioekonomikoei lotuta izan dela uste du Iriartek, traizio handia egin diola Sanchezek Saharako herriari, "luze doan egoera oso zail bat bizi du Saharak, bada garaia demokratikoki Saharak bere hitza eta bere etorkizuna erabakitzeko eskubidea izateko". "Gure exigentzia gora joango da, Espainiako Gobernuari ez diogu txeke zuririk emango" gehitu du.\nGaiz aldatuta, Pablo Gonzalez kazetariak hilabete darama Polomian preso. Era honetako gatazkak sortzen direnean “lehengo arma gezurra eta beldurra” izaten direla esan du Iriartek: “Pablo Gonzalezen gertukoekin lanean ari gara instantzia guztietan atxiloketaren aurrean irtenbideak lantzeko eta modu irmoan berehalako askatasuna exigitzeko”.\nTartean hizpide izan ditu baita ere, hain gertu dugun 22. Korrika eta apirilaren 17an ospatuko den aberri eguna.


Ekin > Sektoreak > Automozioa\nAutomozio arloa da, dudarik gabe, EKINen sektore nagusia. Sektore horretako enpresarik inportanteenek gure produktuenganako konfiantza daukate aspaldiko urteetan. Gure gertutasunak, malgutasunak, dinamismoak eta bezeroen beharretara egokitzeko gaitasunak erreferente bihurtu gaitu Europan.\nAutomozioa: EKINen sektore nagusia\nEKINen bezero asko automozio sektorekoak dira (OEM eta TIER1, nagusiki).\nEKINek soluzioak eskaintzeko gaitasuna dauka automozio arloko mekanizazioari lotutako edozein gaitan.\nHorren emaitza da, hain zuzen ere, gogobeteta eta gure produktuenganako fidel mantentzen diren bezero guztien multzoa. Beraiek euren produkzio katean sartzen gaituzte. OEM eta TIER1 bezalako automozio-konpainia liderrek konfiantza osoa daukate brotxaketa eta ijezketa teknologietan eskaintzen dizkiegun soluzioetan.\nPuntako teknologia brotxaketan eta ijezketan.\nPunta-puntako automobilgintza-enpresek (OEM eta TIER1) konfiantza daukate EKINengan, urteak daramatzagulako efikazia mailarik handienarekin erantzuten eskakizun maila goreneko sektore honetan. Egunerokoan saiatzen gara gure produktuak onenen pare egon daitezen beti: horixe da EKINen arrakastaren sekretu bakarra.\nEKINen espezializatuta gaude makina berezietan eta bezeroaren beharretara doitutakoetan. Hamarkada batzuetako esperientziaren ondorioz, enpresek badakite gure produktuak kalitatearen eta konfiantzaren sinonimo direla.


Otsailaren 2tik aurrera arinduko dira hainbat neurri. Jean Castex Frantziako lehen ministroak jakinarazi du telelana “derrigorrezko” izatetik “gomendagarri” izatera pasatuko dela, eta ez dela edukiera murrizturik egongo kultur eta kirol ekitaldietan. Bestalde, Katalunia aztertzen ari da COVID pasaportea ekintza batzuetarako kentzea.\nUrtarrilaren 24tik aurrera txertaketa agiria derrigorrezkoa izango da Frantziako Estatuan.\nOmikron aldaerak eragindako olatuari aurre egiteko Frantziako Gobernuak ezarritako neurri batzuk arintzen hasiko dira. Jean Castex lehen ministroak ostegunean aurkeztu ditu datozen asteetako pausuak. Otsailaren 2tik aurrera ez da beharrezkoa izango maskara erabiltzea aire librean; telelana ere ez da derrigorrezkoa izango, soilik “gomendagarria”; kirol eta kultur ekitaldietako edukierak ez du murrizketarik izango. Horrez gain, abenduaren 10az geroztik itxita dauden dantzalekuak irekiko dituzte otsailaren 16an, eta ordutik taberna eta kafetegietan zutik kontsumitzeko aukera egongo da.\nHalere, Castexek iragarri du urtarrilaren 24tik txertatze agiria derrigorrezkoa izango dela 16 urterik gorakoentzat, “kutsatzeen eta ospitaleratzeen kopurua jaisten ez den bitartean”. Lehen ministroaren esanetan, bilakaera “itxaropentsua” da, baina ez diete “entzungor” egingo osasun sisteman dituzten “tentsioei”.\nEspainian COVID pasea zalantzan\nFrantziako Estatuan ez bezala, Espainiakoan maskara derrigorrezkoa da aire zabalean abenduaren 24az geroztik. COVID pasaportea ezartzea izan da Espainiako Gobernuak omikronen olatuari aurre egiteko hartutako beste neurri bat. Bada, gero eta ahots gehiagok zalantzan jarri dute horren eraginkortasuna. Kantabrian, esaterako, urtarrilaren 18tik ez dute COVID ziurtagiririk eskatzen ostalaritzako eta aisialdiko eremu itxietan, “jada helburua betetzen ez duelako”.\nEldiario.es hedabideak argitaratu duenez, Katalunian aztertzen ari dira bide bera hartu edo ez; Kataluniako Generalitateak zientzialari talde bati eskatu dio txosten bat egiteko COVID paseak omikronen aurrean duen eraginkortasunaren gainean. Zenbait ikerketak erakutsi dute orain arteko txertoek ez dutela omikronen kutsatzeak saihesteko eraginkortasun nahikorik, aldaera hori azkarrago eta errazago transmititzen baita. Beraz, COVID ziurtagiriak “segurtasun faltsua” ematen du adituen arabera. Kataluniako Osasun Publikoko zuzendari nagusiak aurreratu duenez, COVID pasaporteak “zentzu gutxi du” omikronekin.\nKanal hauetan artxibatua: Koronabirusa | Espainiako Gobernua | Frantziako Gobernua


Lege Oharra – Antzuola Eitten\nAZTIKER KOOP ELK TXIKIA -k alde bateko eran eta edozein unetan alda dezake, bere web-orriaren konfigurazioa, bere zerbitzu baldintzak eta edukia ere. Horrez gain, web-orria bera ezabatu, mugatu edo eten dezake behin-behineko edo betirako.\nAZTIKER KOOP ELK TXIKIA\nEuskadiko Kooperatiba Txikien Erregistroaren Liburuan inskribatua, 611 Orriaren 1go idazpenean.\n3.1.- Zerbitzuaren hornitzaile gisa, AZTIKER KOOP ELK TXIKIA-k web-orri honetan eskaintzen diren zerbitzuak aurrera eramatea, erabiltzailearekin burutu daitezken komunikazioen pribatasuna modu eraginkorrean bermatzera eta noizbehinka sor daitezken kexei erantzuna ematera behartuta dago.\n3.2.- Zerbitzuen mantentze, konponketa, gaurkotze edo hobekuntza lanak burutu behar izanez gero, AZTIKER KOOP ELK TXIKIA-k honen sarbidea behin-behingoz eta aurre-abisurik gabe eteteko eskubidea du eta zerbitzuak eman edo hauek gehiago ez eskaintzeko eskubide erreserba ere, ahal izanez gero erabiltzaileari jakinarazten saiatuko delarik.\n3.4.- AZTIKER KOOP ELK TXIKIA-k du web-orri honen jabetza intelektualaren eskubideen titulartasuna.\n4.1.- Edozein momentutan, erabiltzaileak web-orri honen zerbitzuen legezko erabilpena egin behar du, indarrean dauden legeen arabera, AZTIKER KOOP ELK TXIKIA-ren jabetza intelektualaren eskubideak errespetatuz.\n4.2.- Erabiltzaileak ez du burutuko AZTIKER KOOP ELK TXIKIA-k bere eskura jartzen dituen zerbitzuen bidez web-orriaren edukiaren kalte edo aldaketarik eragingo duen, ez eta bere jarduera oztopatuko duen ekintzarik, inolako arazo teknikorik sortu gabe, birus informatikoak eraman ditzaken elementurik transferitu gabe edo web honetan kalte egin, nahastu, osoki edo zati batez oztopatu, ez eta beste erabiltzaileen posta elektronikoan bitartekatu edo aldatuz.\n4.3.- Sartutako datuen egiatasuna erabiltzailearen erantzukizun erabatekoa da, hau dela eta, datu okerrak edo ezegokiak emanez gero, AZTIKER KOOP ELK TXIKIA erabiltzaileari web-orri honetara sartzeko debeku eskubidea gordetzen du.\n5.1.- Edozein kasutan, AZTIKER KOOP ELK TXIKIA-k bere ahalegin handienak egingo ditu WEB honen erabilgarritasun iraunkorra lortzearren.\n5.2.- AZTIKER KOOP ELK TXIKIA.–k erabiltzaileen eskuetan jartzen ditu datu pertsonalen pribatutasun sistemak hirugarrenei datu hauetara sarrera eragozteko. AZTIKER KOOP ELK TXIKIA.-k datu pertsonalen segurtasuna, konfidentzialtasuna eta erabilgarritasuna bermatzeko beharrezko diren segurtasun tekniko eta antolakuntza neurri guztiak ezarri ditu.\nZentzu honetan, AZTIKER KOOP ELK TXIKIA- k ezagutza hau gertatuz gero sor daitezken kalte-galerekiko erantzukizun oro salbuesten du.\n5.3.- AZTIKER KOOP ELK TXIKIA.-k arlo honetan segurtasuna bermatzeko neurri egoki guztiak ezarriak dituen arren, ez du bermatzen birusak ez eta web-orri hau osatzen duten beste edozein elementu, erabiltzailearen sistema informatikoan edo bere dokumentu elektronikoetan eta bere sistema informatikoan gordetako fitxategietan aldaketa sor dezaketenik (software eta hardware) ez dagoenik.\nAZTIKER KOOP ELK TXIKIA-k ez du bere gain hartzen edukietan ager daitezken eta sistema informatikoan, dokumentu elektronikoetan, fitxategietan etb. aldaketak sor ditzaketen birusek sor dezaketen izate oroko kalte-galeren erantzunkizunik.\n5.4.- Erabiltzaileek web-gune honi ematen dieten erabilera ez dago AZTIKER KOOP ELK TXIKIA-ren kontrolpean. Bereziki, elkarte honek ez du bermatzen erabiltzaileek web-orri hau baldintza orokorrak jarraituz erabiliko dutenik eta, bere kasuan, aplikagarri izan daitezken baldintza bereziak jarraituz, ez eta modu arduratsu eta zuhurrean egingo dutenik ere.\nWeb-orri honen edukiari dagozkion eskubide guztiak AZTIKER KOOP ELK TXIKIA-renak dira.\nAZTIKER KOOP ELK TXIKIA-ren diseinu, irudi, mapa, grafiko, marka, errotulu, zeinu bereizgarri edo logotipoak, AZTIKER KOOP ELK TXIKIA-ren titulartasuna dute, hauek legez esklusiboki ustiatzeko eskubide guztiak dituelarik.\nWeb-orri honek AZTIKER KOOP ELK TXIKIA-k kudeatzen ez dituen beste atari edo web-orrietako loturak izanez gero, elkarte honek adierazten du ez duela inolako kontrolik aipatutako atariengan, eta ez duela erantzunkizunik bertako edukiarekiko.\nErabilera eta nabigazio baldintza orokor hauek bai eta erabiltzailearen eta AZTIKER KOOP ELK TXIKIA-ren arteko harreman oro Espainiar Legeriak aztertuko ditu.\nBaldintza orokor hauen izate edo edukiaren edo erabiltzailearen eta AZTIKER KOOP ELK TXIKIA-ren arteko harremanen ondorioz sortutako edozein auzirako, bi aldeak, egokitzen zaien beste edozein foruri espreski uko eginez, Donostiako(Gipuzkoa) Auzitegi eta Epaitegien jurisdikzio eta eskumen erabatekoaren menpe egongo dira.


Aurkeztu da Euspot 2014, euskarazko iragarkien lehiaketa — TUlankide MONDRAGON\nAurkeztu da Euspot 2014, euskarazko iragarkien lehiaketa\nEUSPOT, euskarazko iragarkien lehiaketaren hirugarren edizioa egingo da aurten. 2012an sortu zen, alor guztietan euskarazko sormena sustatzeko eta euskararen erabilera hedatzeko. Ostiralean aurkeztu zen hirugarren edizioak ‘pintxo potea eta euskara’ izango du ardatz, eta lanak maiatzera arte aurkeztu ahal izango dira. Aretxabaletako Udala, Mondragon Unibertsitatea eta Arteman Komunikazioa Koop. Elkartea dira lehiaketaren sustatzaileak.\nIñigo Louvelli, Aretxabaletako Udaleko Euskara zinegotzia; Arantzazu Lagunilla, Arteman Komunikazioa Koop.Elkarteko zuzendaria; eta Goio Arana, MUko irakaslea.\nOstiralean aurkeztu zen Euspot 2014, euskarazko iragarkien lehiaketaren hirugarren edizioa. Aurkezpenean Goio Arana (HUHEZIko (MU) Komunikazio Departamentuko ordezkaria), Iñigo Louvelli (Aretxabaletako Udaleko euskara zinegotzia) eta Arantzazu Lagunilla (Arteman Komunikazioko ordezkaria) izan ziren.\n2013ko lehiaketak arrakasta dotorea izan zuen. Guztira 22 lan aurkeztu ziren, Euskal Herriko toki askotatik bidalitakoak guztiak ere. Aurtengo edizioaren helburua da, spot lehiaketa kontsolidatzea eta euskararen panoraman erreferentziazkoa bilakatzea. Lehiaketaren aurtengo asmoa, batez ere, gazteen parte-hartzea sustatzea izango da. Gazteen sormena bultzatuz eta ilusioak piztuz. Lehiaketa irekia da eta edozeinek har dezake parte.\nAretxabaletako Udalak EUSPOTen aldeko apustua egin nahi du aurten ere, euskara bizitzako alor guztietara hedatzeko eta arlo horretan egiten ari diren lana goraipatu nahi du. Gainera, antolakuntza batzordetik nabarmendu nahi da aurten ere 16 urtetik gorakoek aukera izango dutela lehiaketan parte-hartzeko, eta horretarako harremanak sustatu dira zenbait ikastola eta eskolarekin.\nMaiatzaren 15ean egingo den sari banaketa ekitaldia zuzenean grabatuko da eta GOIENAk, Hamaikak eta Tokikok eskaini ahal izango dute Euskal Herriko toki telebisten sarearen bitartez.\nOinarri sendoekin izaera irekia\nMUk, Artemanek eta Aretxabaletako Udalak antolatutako spoten lehiaketak izaera irekia du eta Euskal Herrian parte-hartzea sustatu gura du. Beti ere, Debagoienean oinarri sendoak jarrita. Horretarako, Mondragon Unibertsitateak bere ikasketa kurrikulumean sartu du spoten gaineko ikasgaia eta Arizmendi ikastolako zein Kurtzebarri eskolako DBHko ikasleek lehiaketan parte hartu ahal izango dute. Unibertsitatearentzat lehiaketa bera eta ikasleen parte-hartzea epe luzerako inbertsioa da. Inbertsio baita ere hizkuntzaren erabilerari dagokionez.\nLanak maiatzaren 9a baino lehen aurkeztu beharko dira www.euspot.eu webgunean eta sari banaketa ekitaldia maiatzaren 15ean egingo da Aretxabaletako Arkupe Kultur Etxeko Zaraia aretoan. Guztira Euspot Lehikatek aurten ere 2.250,00 euro banatuko ditu sarietan.\n2.- MUko ikasleen spotik onena. / 500 euro\n4.- Gazteen saria (18 urte beherakoak) / 250 euro\nLehiaketaren oinarriak eta informazio gehiago: http://euspot.eu/lehiaketaren-oinarriak/


Arizona Baby, The Riff Truckers eta Mobydick, Gernikako “Iparragirre Rock & Rally”-n | Nontzeberri\nHasiera/MUSIKA/Arizona Baby, The Riff Truckers eta Mobydick, Gernikako “Iparragirre Rock & Rally”-n\nArizona Baby, The Riff Truckers eta Mobydick, Gernikako “Iparragirre Rock & Rally”-n\nGernikako musika-taldeak biltzen dituen Iparragirre elkarteak Rock & Rally izenburuko jardunaldia ondu du larunbatean. Elkartekideek egun osoko egitarau interesgarria prestatu dute\nHala, 11:30ean, Rock Elkarteko ateak irekiko dituzte, bisitariek Iparragirre 3 urte zuzenean kartel-erakusketa ikus ditzaten. “Areto berrian egindako kontzertuen atzera begirakoa”.\nEguerdi partean, 11:45ean, The Runaways filma pantailaratuko dute. 70eko hamarkadan AEBetan eta mundu osoan ezagun egin ziren emakumez osatutako The Runaways rock banda, Cherry Bomb estatubatuarren kantu ospetsuenetarikoa da. Taldea Kim Fowley musikariaren gidaritzapean eratu zen, 70eko urteetako erdi aldean, eta 2010ean, taldeari buruzko biopic-a estreinatu zuen zine aretoetan Floria Sigismondi zinegileak.\nGero, bazkari eta poteoa egingo dute, eta azkenik, gau partean kontzertua izango da: Arizona Baby, The Riff Truckers eta Mobydick. Arizona Baby espainiarrek Secret Fires izenburuko lan berria aurkeztuko dute. “Askorentzat, maisulana; xarmagarria, desberdina”. The Riff Truckers gernikarrak dira eta AEBetako hego aldera begiratzen duen rock gihartsua egiten dute. Mobydick, azkenik, ahots boteretsudun songwriter bizkaitarra da.\nGasteizko Big Band jaialdia asteburuan egingo da


Martitzenetik, hondakin bilketa sistema mistoa Bergaran - Bergara - Goiena.eus\nImanol Gallego 2014-01-28 11:29\nEztabaidaz jositako prozesu luze baten ondoren, hurrengo martitzenean, otsailak 4, jarriko da martxan hondakinak biltzeko sistema mistoa. Horrela jakinarazi zuen azken osoko bilkuran Jaione Isazelaia alkateak. Batzar berean Bergarako EAJ erabakiaren kontra agertu zen eta salatu zuen Bilduk atez ateko sistema ezarriko duela eta "krisiari aurre egiteko sustapen ekonomikoa bigarren mailan" utzi duela.\nAbenduan, sistema mistoa Gabon ostean abiaraziko zela zehaztu eta gero, azken osoko bilkuran, otsailaren 4ko data jarri zen. Udal ordezkariek aipatu moduan: "Gehiegi luzatu den prozesu baten ostean, azkenean sistema martxan jarriko dugu".\nMartitzenean martxan jarriko den sistema mistoa izango da, errefusa eta materia organikoa esekitokien bidez atez ate jasoko da. Horretarako, bezperan herriko edukiontzi berde guztiak kendu eta esekitokiak erabili beharko dira. Gainontzeko hiru gaiak (beira, papera-kartoia eta ontzi arinak) orain arte moduan dagokien edukiontzietan batuko dira. Sistema misto hori baina ez da behin betikoa izango. Udalak ekainera bitartean jarraipen zehatza egingo dio eta gaika jasotzen dena %70 baino gutxiago bada edo hondakinak gaizki bereizita botatzen direla ikusten badu, papera eta ontzi arinak ere esekitokietara eroan beharko dira. Beiraren, olioaren eta oihalen edukiontziak ere mantendu egingo dira.\nPuntu horrek desadostasun handiak sortu ditu. Aintzane Oiarbide jeltzalea hondakin bilketaren kontra azaldu eta berau garatzeko Bilduk bideratutako diru kantitatea "onartezina dela" azpimarratu zuen. EAJren ustez, "Mankomunitateak ez du dirudik abian jarri duen hondakin bilketa zirkoa martxan jartzeko". Oiarbidek osoko bilkuran aipatu moduan "Epeleko zabortegi zaharra seilatu eta mantentze lanak egiteko diru poltsa erabiltzen ari dira, erabili ezin denean". Horren ostean, hondakin bilketak, Mankomunitateko gastu arrunta igo duela esan eta Bildu, "debagoiendarren etorkizuna hipotekatzen ari dela" gaineratu zuen. Jeltzaleen ustez, "Bilduk krisitik irteteko lan egin beharrean, atez atekoa inposatzeko lan egiten du".\nLeire Iruin zinegotziak bizkor erantzun zion, "hondakin mota berri bat jaso behar denez, sistema garestiagoa da, baina zuek proposatzen duzuen edukiontzi bidezko sistema ez da doakoa". Gastuen igoera onartu, eta dirua, kamioi berriak erosteko bideratu dela azaldu zuen. Horren ostean, sozioekonomia eta enplegu sustapeneko partida handitu dituztela zehaztu ondoren, "ongizatea da murriztu ez dugun partida bakarra" argitu zuen.\nGoiatz Arana 2014 ots 03 Bergara\n"Bilduren Udal gobernu taldeak bihartik aurrera herrian atez ateko hondakin bilketa sistema jartzeko duen asmoaren kontra" azaldu dira Bergarako so...


Ander Arzak: «Entzuleen babesa dugula jakitea da lanean jarraitzeko erregaia» | Bizigiro | Berria\nAnder Arzak. Radio Euskadiko 'Boulevard' saioko esataria\n«Entzuleen babesa dugula jakitea da lanean jarraitzeko erregaia»\nCIESek azken zazpi urteetako daturik onenak eman dizkio Radio Euskadiri: 216.000 entzule. 'Boulevard' goizeko albistegia gidatzen du Arzakek, eta uste du irratiak aukera ematen duela jendearekin konektatzeko.\nIazko irailaz geroztik, astelehenetik ostiralera goizeko ordu bietan altxatzen da Ander Arzak (Irun, Gipuzkoa, 1982). Autoa hartu, eta Bilborainoko bidea egiten du, EITBren egoitzara heldu arte. Bertatik gidatzen du Radio Euskadiko Boulevard saioa. Lau orduz, Arzaken ahotsak ematen die entzuleei aktualitatearen berri. Esatariak aitortu du eguneroko martxa nekagarria dela, baina gogotsu dago irratiari eta gaur-gaurko gaiei lotuta segitzeko.\nDani Alvarezi lekukoa hartuta, 2020ko irailetik gidatzen duzu Boulevard, goizeko albistegia. Dagoeneko neurria hartu diozu lanari?\nNeurria hartzen ari naiz oraindik ere. Profesionalki sekulako erronka da lau orduko saio bat egunero zuzenean elikatzea eta orain arte eduki duen mailari eustea. Lau hilabete pasatuta, egiten dudan balantzea gazi-gozoa da. Gozoa, maila profesionalean: oso lan talde ona dago; oso ohituak daude Boulevard-ek eskatzen duen erritmoan lan egitera, eta emaitzak onak izan dira, bai edukien aldetik, bai entzuleek eman diguten babesari dagokionez. Gazia, ordutegia oso gogorra delako. Irunen bizi naiz, eta Bilbon egiten dut lan. Goizaldeko ordu biak aldera jaikitzen naiz egunero. Nekagarria da.\n2020an, CIESek azken zazpi urteetako daturik onenak eman dizkio Radio Euskadiri: 216.000 entzule. Nekea arintzen dute horrelako albisteek?\nRadio Euskadik makalaldi bat izan zuen kaleratzeak egon zirenean, baina, datu hauekin, gainditutzat emango nuke krisi hori. Lortu da berriz ere entzuleekin konektatzea. Entzuleen babesa dugula jakitea da lanean jarraitzeko erregaia; babes horrek hauspotzen gaitu.\nZer eduki mota estimatzen dute entzuleek?\nBoulevard saiatzen da oreka bat bilatzen. Gure irratia Radio Euskadi da, eta Euskal Herrirako egiten dugu irratia. Saiatzen gara hemen albiste zer den begiratzen eta horri arreta jartzen. Radio Euskadik eduki behar dituen edukiak landuta eta erabat Euskal Herrian egiten den irratia izanda, bereziki pozten nau jakiteak arrakasta daukagula. Pozgarria da ikustea goizetan Euskal Herriko entzule gehienek entzuten gaituztela.\nGoizean goiz hasita, lehenengoetarikoak zarete albisteak ematen. Abantaila ala traba da hori?\nGauzak berri-berriak direnean, zuk daukazu aukera gauza horien berri emateko; baina, beste batzuetan, zuk egin behar duzu apustua, eta arriskatu. Zaila da goizean goiz gai batzuen aldeko apustua egitea eta asmatzea.\nBoulevard-en zabiltzanetik, koronabirusak markatu du gaurkotasuna. Nolako esperientzia izaten ari da pandemia betean saioa gidatzea?\nSaioaren gidaritza irailean hartu nuen, eta ordurako bageneramatzan hilabete batzuk pandemian. Nabaria da gaiak nekea sortzen duela, eta zaila da helduleku berriak aurkitzea. Bestelako gaiak sortzen direnean nabaritzen da oxigenazio bat dagoela eta bestelako interesa sortzen dela.\nTelebistan bide luzea eginda, irratian lur hartu zenuen duela bost urte. Alde handia dago telebistaren eta irratiaren artean?\nLan egiteko moduak ezberdinak dira. Aldaketa handienetarikoa, beharbada, hizkuntza izan da. Telebistan, Gaur Egun aurkezten nuenean, euskaraz egiten nuen lan; gazteleraz lan egitera pasatu naiz irratian. Orduan konturatu naiz askotan euskarazko produktu batek, hobea izanda ere, ez daukala gaztelaniazko batek bezainbesteko oihartzuna.\nAukeran, zer hedabide duzu nahiago?\nEntzuleekin enpatizatzeko eta elkar ulertzeko, telebistan baino gaitasun handiagoa dago irratian. Telebistan, artifizialagoa da komunikazioa. Kalera kamera batekin ateratzea arma batekin ateratzearen modukoa da: jendeak ihes egiten du. Irratiarekin, ez.\nEtorkizunera begira, zein da Boulevard-en erronka nagusia?\nSolasaldietan oreka lortzea, parekidetasuna, lurraldetasuna, eta maila ideologikoan ere gauzak orekatuta egon daitezela. Horrek sekulako buruhausteak sortzen dizkigu.


Loiolan izandako bileran\nGipuzkoako ikastolek egoera aztertzen dute.\nAsteazkenean Loiolako batzarre berezian hartutako erabakiak Gipuzkoako Ikastolen Federakundeak aurkeztu zituen atzo, prentsaurre baten bidez.\nJakina denez, asteazkeneko bilera konbokatu izan zen ikastolen egoeraren argazki ahalik eta zehatzena lortzeko.\nLoiolan bildu ziren 52 ikastoletako ordezkariak.\nGaur egun Gipuzkoako ikastoletan dabilen haur kopurua 40.179koa dela kontutan hartzen badugu eta hantxe agertu ziren ordezkarien ikastolek 37.298 haur dituztela kontutan hartzen badugu, %92.82 errepresentaturik egon zen.\nHots, hartutako erabakiak guztiz adierazgarritzat jo ditzakegu.\nAntonio Camposek eta Pablo Agirrek, Gipuzkoako ikastolen Federakundetik, J.R. Elortza eta Jesus Goienetxek, Arrasateko ikastolatik, eta Azpeitiko ordezkariek aurkeztu zituzten Loiolako bileran hartutako erabakiak egoera azterketa.\nHasteko, eztabaida hauetan, diskriminaturik dauden ikastolei bere laguntza eta solidaritatea ematea erabaki zuen Batzar Nagusiak.\nHorrek esan nahi du Arrasateko ikastolak hartutako erabakiekin bat datorrela.\nHorretaz aparte, pentsatu dute gertatu denaren berri Karlos Garaikoetxeari ematea.\nAlde batetik, Sailburuaren jokaera deskalifikatuz eta, bestalde, hezkuntza departamenduko Kontseilariordeko, planifikazio arduradun, delegadu eta teknikoen lana goraipatuz.\nBigarren erabakia Kilometroetan ikastolen gogoa eta errealitatea agertzea: pankarta, sloganak, eta abar.\nHau onartuz gero, zera eskatzen diote Administrazioari: Eskola transferituari ematen zion tratamendu berdina.\nHau betetzeko hiru eginbehar daude: dohaintasuna, gela eta zerbitzu egokiak eta gaur egun arazoak dituzten ikastolei berehalako irtenbide egoki bat.\nHirugarrenez, zer pauso eman behar diren, euskal eskola publikoa eta bakarra, hots, sare bakarrean, eraikitzeko.\nGuzti hau agertu bezain laster, Antonio Camposek, Gipuzkoako Ikastolen Federakundearen lehendakariak, idei hauekin bat datorren jende guztia gonbidatu zuen hurrengo igandean Errenterian egingo den Kilometroetan agertzeko.


Negua ohi baino beroagoa izan da | Consumer\nNegua ohi baino beroagoa izan da\nGalizia eta Kantauri aldea dira anomalia gehien eragin dituzten eskualdeak.\narabera: Larunbata, 2008ko martxoaren 15a\nEspainian neguak gero eta beroagoak dira. Azken hori izan da azken zortzi urteetako beroena eta zortzigarrena 1971tik. Izan ere, herrialde osoko batez besteko tenperatura 8,78 gradu zentigradu da, hau da, ohikoa baino gradu altuagoa, Estatuko Meteorologia Agentziaren arabera (AEMET), urteko estazio hotzena abenduan, urtarrilean eta otsailean baitago, nahiz eta ofizialki udaberria datorren martxoaren 21ean inauguratuko den.\nNegu horretako beroak tenperatura ertaineko errekor berriak ekarri ditu probintzia batzuetan. Galizia eta Kantauri aldea dira anomalia gehien eragin dituzten eskualdeak. Beroa batez ere otsailean estutu zen, AEMETek aztertutako hiruretatik beroena. Iparraldean, tenperatura balio normalen gainetik hiru gradu igo zen. Coruñan, adibidez, azken 80 urteetako otsaileko batez besteko tenperaturen errekorra hautsi zen, eta batez beste 14,1 gradu izan ziren, aurreko maximoa baino sei hamarren gehiago. Hilabete horretan, gauza bera gertatu zen Sevillan (15,3 gradu batez beste) eta Kordoban (13,6).\nHala ere, urtarrilean beste eskualde hotz batzuek gainditu zituzten batez besteko tenperaturen maximoak. Adibidez, Avila (6 gradu), Cáceres (9,7), Cuenca (7,1) eta penintsularen barruko zonak, non termometroak ohi baino bi gradu gehiago igo baitziren. Hala ere, abendua hotza izan zen, ohikoa baino 0,5 gradu beherago, batez ere Duero eta Extremadurako arroetan.\nTenperatura horiekin batera euri gutxi egin du. AEMETen arabera, negu honetan ohikoaren erdia euri egin du eta urte hidrologikoan (urritik otsailera) %40 gutxiago. Eskualde kaltetuenak Kantauri itsasoan, Duero eta Ebroko arroetan, erdialdean eta Balear Uharteetan daude. Valentziako Erkidegoko iparraldean bakarrik erregistratu da negu hezea.\nbero invierno-eu tenperaturak


Begira egiezu | Beste WordPress gune bat besterik ez | Begira egiezu\n2016-09-23 // Sailkatu gabea // Iruzkinik ez\n2016-02-17 // Sailkatu gabea // 2 iruzkin\n2016-02-01 // Sailkatu gabea // Iruzkinik ez\nAtzo jokatu zen Europako Txapelketako finala Krakovian eta Alemaniak Espainia menderatu zuen 17-24 irabazita. Tauron Arenan jolastu zen partidua 12.000 zaleren aurrean. Aurreko partiduan Kroaziak brontzezko domina eskuratu zuen.\nAlemaniarrek hasieratik bukaerara kontrolatu zuten partidua eta Espainiak ez zuen lortu partiduan sartuta egotea. Raul Entrerriosek, txapelketako jokalari baliotsuenaren saria ematen diotena, harridura hitzak izan zituen gertatu zenarekin: “Ez dugu behin ere gure tokia aurkitu. Ulergaitza da gaur gertatutakoa”.\nAlemaniak gogoz hasi zuen partidua 1-5eko markagailuarekin eta Dagur Sigurdsson islandiarrak gidatutako taldea aurretik mantendu zen norgehiagoka osoan zehar. Defentsa benetan gogorra eta Wolff atezainaren gelditu onei esker espainiarren erasoa kamustu zuten eta Sterbikek Hispanoak partiduan mantendu arren atsedenaldiko markagailuak garbi erakusten zuen aldea (6-10). Bigarren zatian gauzak ez ziren aldatu eta Weinhold eta Dissinger gabe ere txapelketa irabazi zuten alemaniarrek.\nEuskaldunek ere ez zuten bere eguna izan finalean. Mindegia deialditik kanpo geratu zen, Gurbindok hegaletik botatako jaurtiketa bakarra huts egin zuen eta Aginagalderi ere asko kostatu zitzaion defentsa gogorrari aurre egitea.\nEguneko beste partiduan Kroaziak 24-31 irabazi zion Norvegiari Dunvnjaken lan onari esker eta txapelketa gorabeheratsua egin badute ere, amaiera ona eman diote domina lortuta.\n2016-01-28 // Sailkatu gabea // Iruzkinik ez\n2016-01-18 // Sailkatu gabea // Iruzkinik ez\n2016-01-12 // Sailkatu gabea // Iruzkinik ez\nAurreko ikasturtean Lisboan nengoela honako saiakera laburra idatzi nuen Claudia Madeiraren “Teorias do drama e do espectáculo” irakasgairako; “Atzerritarrak, etxe berri bateko maskarak” izenburuarekin. Euskarara itzulitako bertsioa eta gaztelerazkoa jartzen ditut hemen interesa eta denbora duen inork irakurri nahi balu.\nBost kapitulo motz hauetan dago banatuta lana:\nAntzeztea, bizitza agertoki bezala\nLeku berri batera iristea\nExtranjeros, mascaras en un nuevo hogar\n2015-12-21 // Sailkatu gabea // Iruzkinik ez\n2015-12-17 // Sailkatu gabea // Iruzkinik ez\n2015-12-11 // Sailkatu gabea // Iruzkinik ez\nAurreko larunbatean hasi zen nesken eskubaloiko Munduko Txapelketa Danimarkan. Atzo jokatu zituzten laugarren jardunaldiko azken partiduak eta gaur izango diren partiduek emango diote amaiera lehen faseari. Espainiak 39-13 irabazi zion Puerto Ricori atzo eta jada final zortzirenetarako klasifikatuta dago. Pasa diren txapelketetan nabarmendutako Brasil eta Norvegiak ere aurrera egingo dute, eta besteak beste, Montenegro, Holanda eta Errusia gogor hasi dira beraien taldeko buru direlarik.\n6 euskaldun dabiltza jokatzen Espainiako selekzioan Jorge Dueñas entrenatzaile bilbotarraren gidaritza pean. Azken honek, txapelketa hasi aurretik Gobernuko Presidenteorde Soraya Sanchez de Santamariak eginiko harreran “Selekzio honek Bilboko arduradun bat” duela eta “guztiaren bila joango” direla jakina dela esan zuen. Ainhoa Hernandez 20 urteko barakaldarra taldean debutatzen ari da eta erasoan oso lan ona egiten ari da. Horrez gain, aipatzekoa da orain arteko partiduetan Nerea Pena iruindarrak emandako jokoa.\nLehen partidua erraz irabazi zuten “Gerrariek” Kazakhstanen kontra 31-10, markagailuak erakusten duen bezala defentsa lan onari esker. Bigarrena justuan galdu zuten Errusiaren aurka 28-26. Entrenatzaile bilbotarra “epaileek errusiarren defentsa gogortasuna nahikoa moztu ez” zutela kexatu zen eta Marta Mangue kanariarraren eta Ainhoa Hernandezen “arazo fisikoek” ere lagundu ez zutela esan zuen. Hurrengo partiduan garaipen garrantzitsua lortu zuten Errumaniaren kontra 26-18, oso partidu betea eginda, eta atzo berriz irabazi zieten puertoricarrei.\nGaur lehen faseko azken partiduak jokatuko dira eta Espainiak Norvegia Europako txapeldunari aurre egin beharko dio. 20:30tan izango da eta Teledeporten emango dute zuzenean. Beste taldeei dagokienez, partidu interesgarriak egongo dira: Dinamarka- Montenegro, Holanda-Polonia eta Brasil-Frantzia. Horiek ez dituzte Teledeporten emango, baina IHF-ren web orrialdean zenbait partiduren laburpenak ikustea posible da.\nArg. Alberto Morante (EFE)\n2015-10-11 // Sailkatu gabea // Iruzkinik ez


Europako legediak gero eta protagonismo handiagoa du barne lan-zuzenbidean (batez ere Europako zuzentarauen eta Europako bi auzitegi gorenen jurisprudentziaren bidez). Mugimenduari ezin zaio baztertu Lisboako Ituna aplikatzen hasi zenetik (1ko abenduaren 2009ean). Hedabideek gero eta maizago hartzen dute beren iturria Europako gizarte-zuzenbidean aurkitzen duten eztabaiden oihartzuna.\nEuropako lan-zuzenbidea ezagutzea, beraz, balio erantsi garrantzitsua da prestakuntza juridikorako eta praktikan enpresen barruan.\nMOOC honi esker, Europako lan-zuzenbidearen ezagutza-oinarri bat eskura dezakezu:\nenpresaren erabakietarako segurtasun juridiko hobea bermatzeko\nFrantziako legedia betetzen ez denean eskubideak betearaztea\nEuropako hainbat adituk MOOC honetan landutako gai batzuk argitu dituzte bereziki, hala nola laneko osasuna eta segurtasuna edo Europako gizarte harremanak.\nEuropako lan-zuzenbidea 8ko abenduaren 2021aTranquillus\nAtzeranzkoPentsamendu kritikoa garatzea\nSuivantHiri mugikortasuna Afrikan\nGoogle Slides-en oinarriak\nZer aurreikusten du osasun protokoloak enpresetan?\nOsotasun zientifikoa ikerketa-lanbideetan


SASKIBALOIA Hasi umeetatik eta ACBko jokalaririk ere bai, Bergarako saskibaloi festan - Debagoiena - Goiena.eus\nSASKIBALOIA Hasi umeetatik eta ACBko jokalaririk ere bai, Bergarako saskibaloi festan\nJulen Iriondo 2014-06-22 20:20\nGBCko Mikel Motosen taldea nagusitu da elite mailan; emakumezkoetan, berriz, Gasteiza joan da saria. Bergarako zein bailarako dozenaka lagun ere ibili dira lehian. Zapatuan Labegaraietan jokatu behar izan zuten.\nSaskibaloiaren jai handia izan dute asteburuan Bergaran, aurten zazpigarren aldiz antolatu duten hiruko torneoarekin. Denboraldian, bakoitza bere txapelketetan eta kantxarik kantxa ibili eta gero, neska-mutiko zein gazte, denak –baita urte osoko lehian ibili ez arren saskibaloia zaletasun dutenak ere– elkartu ditu bi egunetan Bergarako txapelketak. Eta elkartu behar zituen kalean, plazan, eta hala izan zen, domekan; zapatuko partiduak Labegaraietan jokatu ziren, eguraldiagatik.\nHasi benjamin mailatik eta senior mailara arte, 86 talde –laurdena emakumezkoenak– ibili ziren nor baino nor gehiago. Zapatuan Labegaraietara eraman beharrak aldendu egin zuen txapelketa, batetik, kaletik, eta, ondorioz, bere helburuetako bat lortzetik: saskibaloi giroa kalera eraman eta inguruan dabiltzanen arreta piztu eta jendea saskiaren kirolera gerturatzearena. Hala ere, Bergarako saskibaloi saileko arduradun Marian Melladoren arabera, giro polita sortu zen kiroldegian ere.\nBertan jokatu ziren, gainera, maila nagusietako norgehiagokak; eta ikuskizun polita eman zuten benetan. Bergarako txapelketa ez da herritarrentzako bakarrik izaten, eta zenbait kategoriatan Debagoieneko zein Euskal Herriko taldeek hartu ahal izaten dute parte. Honela, elite mailako seniorretan ACBko Gipuzkoa Basketeko Mikel Motosek eta bere taldeak –beheragoko ligetako beste jokalari on batzuekin osatua– lortu zuen garaipena mutiletan; lehian ibili ziren, baita ere, Debagoieneko –edo bertako taldeetako– izen ezagunak: Ander Gartzia bergararra, Beñat Barberena arrasatearra eta Asier de la Iglesia zumarragatarra, esate baterako.\nNesketan, berriz, Emakumeen Ligako EHU taldeko lau jokalari etorri ziren Bergarara jokatzera, eta baita Emakumeen 2. Mailako Gasteizko taldekoak ere. Azkenean, gainera, sorpresa egon zen, eta arabarrak nagusitu ziren jaurtiketa libreetan, finala berdinduta bukatu eta gero.\nDomekan, bai; domekan benjaminen eta alebinen txanda izan zen –Debagoieneko jokalariei irekia–, eta plazan jokatu ahal izan ziren norgehiagoka hauek, giro ederrarekin. Hainbat partidu aldi berean, guraso zein domeka goizean kalean zebiltzanak begira eta animatzen, eta animazioa –puzgarriak ere bai Munibe plazan– eta jan-edana, ezer falta ez zedin; dena primeran.\nTXIRRINDULARITZA Denboraldiko azken lasterketa Aramaion\nEneko Azkarate 2014 eka 23 Aramaio\nGazte mailako txirrindulari txapelketa jokatu zen zapatuan Aramaion. Benjamin, alebin eta infantil mailetan aritu ziren txirrindulariak. Dorleta Tx...\nGIMNASIA ERRITMIKOA Ikasturtea agurtzeko festa ederra Bergaran\nJulen Iriondo 2014 eka 23 Bergara\nBergarako Ariznoa klubeko 100 gimnastak –herrikoak eta Antzuolakoak– batu ziren egubakoitz arratsaldean Labegaraietan. Kiroldegia bete ...\nPILOTA Giro polita Arrasateko pilotako finaletan\nJulen Iriondo 2014 eka 23 Arrasate\nSan Juan txapelketan, hauek izan ziren irabazleak, prebenjamin, benjamin (2), alebin (2) eta infantil mailetan: Barbero-Garitaonaindia (Erañ...\nGabez Takarraran lasterketaren laugarren edizioa, "beroa eta borobila"\nJokin Bereziartua Lizarazu 2014 eka 22 Eskoriatza\nEskoriatzako Gabez Takarraran lasterketaren laugarren edizioan Iñaki Uribe-Etxebarria eta Hassan Ait Chaou izan ziren gizonezko azkarrenak &...\nATLETISMOA Helmugako zuzenean jo eta Imanol Cruz garaile Oñatiko Herri Lasterketan\nJulen Iriondo 2014 eka 21 Oñati\nBuruz buruko lehia polita izan zuen azken zatian Antonio Casadorekin. Lasterketa izugarria egin zuten beste biak izan ziren Alberto Revuelta eta Se...\nPILOTA Final ederrak Bergarako Udaberri pilota txapelketan\nJulen Iriondo 2014 eka 21 Bergara\nOso partidu politak ikusi ziren bart Bergarako Udal pilotalekuan, eta amaiera ederra eman zioten horrela Udaberri txapelketari. Lehia gehienetan ma...


Ogasunak 171 milioi itzuliko ditu Errenta kanpainaren lehen egunetan ~ Blog de Petronor\nOgasunak 171 milioi itzuliko ditu Errenta kanpainaren lehen egunetan\n1.5.18 Joseba Arruti No hay comentarios\nMaiatzaren lehen lanegunak Errenta kanpainaren hasiera dakar. Foru Aldundiak jakinarazi duenez, 171 milioi euro itzuliko dizkie lehen egunotan 206.000 zergadun ingururi. Horretarako, apirilean 333.835 aitorpen proposamen sortu eta bidali zituen Ogasunak etxeetara. Horietatik 223.158 dirua itzultzekoak dira, eta 110.677 ordaintzekoak. Lehenei dagokienez, proposamenarekin ados dauden zergapekoek ez dute inolako izapiderik egin behar izan, eta likidazioaren emaitza datozen egunotan jasoko dute. Izan ere, proposamenen %8 baino ez dira baztertu edo zuzendu. Dirua sartu behar dutenei buruz, horiek guztiek baieztaturik edo bazterturik egon beharko dute ekainaren 29a baino lehen, egun horretan itxiko baita Errentaren kanpaina.\nKanpaina honetan Pertsona Fisikoen gaineko Errenta Zergaren (PFEZ) 571.000 aitorpen izapidetuko dituela espero du Foru Ogasunak. Hori ahalbidetzeko, hainbat baliabide eta zerbitzu jarri dira zergapekoen esku. Dagoeneko bidali diren renta etxean edo renta web proposamenez gain, maiatzaren 2an abian jarriko da aitorpenak prestatzeko eta aurkezteko doako zerbitzua sei banketxeren hirurehun bulegotan. Iazko kanpainan bide hori baliatu zen 129.370 aitorpen aurkezteko, eta beste 143.455 Errentaren webgunearen bidez aurkeztu ziren (www.bizkaia.eus/renta). Atari horretan, zergapeko orok bere datu fiskalak eta laguntza programa deskarga ditzake, aitorpena prestatu eta aurkezteko. Iaz 37.537 zergadunek aukeratutako beste bide bat izan zen aitorpena laguntza programa baliatuta egitea, inprimatzea eta finantza erakunde laguntzaileetan zein Foru Ogasunean eman ahal izatea.\nPFEZaz gain, hilaren 2an hasten da Ondarearen gaineko zergaren aitorpena egiteko epea. Ogasunaren zerbitzu teknikoek egindako aurreikuspenaren arabera, 7.900 zergapekori dagokie aitorpen hori aurkeztea, bataz besteko zenbatekoa 9.494 eurokoa izanda. Hala, Ondare kanpainaren emaitza 75 milioi eurokoa izan dadin espero dute Foru Aldundian. Aurrekoetan bezala, Ondare aitorpena internet bidez baino ezin izango da aurkeztu, eta zerga horren menpekoek bide berberori erabili beharko dute PFEZren aitorpena aurkezteko ere.\nPFEZ edo Ondare aitorpenei buruzko zalantzarik edo argibiderik behar izanez gero, zergapekoek badute nora jo, Foru Aldundiak horretarako bitartekoak jarri dituelako. Izan ere, informazio guztia izango dute eskuragarri bai Errentaren webgunean, zein 94 608 3000 telefonoan edo Ogasunaren eta Finantza Sailaren lurralde osoko bulegoetan.\nKanpainan zehar PFEZren 571.000 aitorpen izapidetuko dituela espero du Foru Ogasunak.